Sarin lauma: toukokuuta 2013\nKesä saapui - kuten myös ötökät! Ja minä poltin itseni laitumia siivotessa.\nSunnuntaina päästettiin ponit uudelle laidun lohkolle\nSunnuntaina Hiski toimi hienosti alkeisratsuna :-) Töiden teon jälkeen se pääsi veteen vilvoittelemaan. Minä sentään kestin rannalla.\nPS. kävin tänään kaupassa ja ostin sopivammat ratsastushousut... ;-))\nLähettänyt sarival klo 12.48 Ei kommentteja:\nEli ei saatu Vinkan kanssa tuplaa SM:iin eli vietämme SM-kisojen aikaan ihan vaan kesälomaa. Käppäillään metsissä ponin kanssa. Loman aloitan siis 7.6. Enää 8 päivää töitä! Sitten poni ja pienemmät nelijalkaiset kyytiin ja auton nokka kohti Punkaharjua :-)\nTuplaa siis yritettiin vielä omissa kisoissa, joista tuloksena 2 x HYL ja 1 x 10. Sitten yritettiin vielä menneenä la:na Joensuussa. Ekalta radalta keskeytys. Toiselta yksi kielto. Ja kolmannelta putken väärä pää. MUTTA Vega sen sijaan oli ihana oma itsensä. Ilmoitin sen pitkästä aikaa kisoihin, agi- ja hyppyradalle. Ensin agirata, josta veteraani vetäisi 0-voiton! Ja hyppikselta nollaa viimeiselle esteelle saakka, jonka onnistuin mokaamaan ja Vega hyppäsi viimeisen hypyn väärästä suunnasta...\nTässä vähän viikon takaisin tunnelmia poni & koiraretkeltä.\nMoto oli käynyt täällä...\nEntisen polun tilalla oli vähän leveämpi ura\nja Moto oli vieraillut myös täällä\n"eipäs kun minun"\nLähettänyt sarival klo 12.42 Ei kommentteja:\nTänään valmennuksessa Hiskin kanssa. Vastalaukkatehtävä oli minulle aikas haasteellinen, tai siis minulle ja Hiskille yhdessä. Hiski sen kyllä pystyy suorittamaan, kun selässä on taitavampi kuski. Saatiin mekin se suoritettua, mutta paljon piti tehdä töitä. Hiski meinasi vaan jyrätä, kun olikin vähän vaativampi tehtävä ja minä olin ihan kuutamolla... Onneksi Tarja sai minut ryhdistäytymään ja niinpä mekin saatiin onnistuneita toistoja :-) Tunnin jälkeen maastoon kävelee ja sen jälkeen hetkeksi vesileikkejä :-)\ntällainen oli meidän vastalaukkatehtävä "kartalla"\nLähettänyt sarival klo 12.37 Ei kommentteja:\nLähettänyt sarival klo 12.31 Ei kommentteja:\nKyllä tuo työnteko vaan haittaa harrastuksia ;-) Tai ehkä se loppujen lopuksi kuitenkin mahdollistaa nämä harrastukset eli enpä kuitenkaan valita. Ja kaiken lisäksi meillä on töissä niin hauskaa, että me saadaan varmaan kohta huomautus liiallisesta nauramisesta :-)\nOlisi siis kiva käydä ratsastaa ponillakin enemmän, mutta enemmän olen nyt käynyt Hiskiä liikuttaa. Ja välillä sekin palkitsee: tämän viikon valmennus oli parhaiten onnistunut tunti koko tuolla tallilla olo aikana. Oikeestaan se oli ehkä yksi onnistuneimmista ratsastuskerroista ikinä. Seuraavaa yhtä hyvää tunnetta odotellessa, tosin siihen saattaa taas mennä aikaa...\nHiski ja Viirus (toinen tarhakavereista)\nVinka on käynyt Lappeenrannan kisojen jälkeen kerran agikentällä, Annan valmennuksessa 21.4. Sen jälkeen on taas taukoiltu tämä pari viikkoa, mutta su:na on taas Annan valmennus. Sitten Pieksämäen kisat 9.5. ja Mikkelin kisat 12.5. Seuraavana viikonloppuna omat kisat, sitten Varkaus (tai Joensuu) ja sitten olisi Kuopiossa taas kisat (tai Kajaanissa). Eli eiköhän me taas tästä agilitynkin vauhtiin päästä.\nTänään karkasin (liukumalla) vähän aikaisemmin töistä ja käytiin Suskun ja koirien kanssa Käärmelahdessa reilun 12 km lenkki. Ihan ilma! Ja ihana päästä pitkästä aikaa kulkemaan polkuja ja metsäteitä pitkin. Kävin vappuaattona ekaa kertaa juoksemassakin metsässä talven jäljiltä :-) Johan nuo juoksulenkit pyöräteillä alkoikin kyllästyttää aika lailla.\nhakattu harju :-(\nmutta muuten maisema on kyllä hieno, kun nyt näkee kauas - ei pidä katsoa jalkoihin vaan horisonttiin!\nLähettänyt sarival klo 12.36 1 kommentti:\nLappeenrannan agikisojen aikaan oltiin savottahommissa Punkkiksella ja pistettiin pihakoivut nurin. Apuna kaatamisessa oli ammattimetsuri (äidin veli) ja puut kaatuivat juuri sinne minne piti eivätkä naapurin talon tai oman aitan päälle... ainut pieni mutka tuli matkaan, kun kolmannen puun kimppuun päästyämme huomasin kännykkäni kadonneen! Ainoa vaihtoehto oli hanki, kun lapioin alussa puun ympärykset "paljaiksi". Kuin ihmeen kaupalla puhelin soi jossakin. Paikallistettiin se toisena kaadetun puun juurelle. Käsin kaivamalla sitä ei löydetty, mutta lopulta lapio kolahti johonkin :-) Sieltä se kaivettiin tampatusta hangesta ja muistoksi jäi vaan lapion jälki puhelimen kuorissa - mutta puhelin toimi kosteudesta huolimatta - jotain kehuja E7:lle ;-)\nkoivut oli jo aikas isoja\ntoinen jo menossa\nviimenen puu oli kallellaan väärään suuntaan, joten naru puuhun...\n... ja naru traktoriin\nja mitäpä tekee miehet, kiristää narua käsin. Tulivat ihan tuon puun lähelle ja vähän jo jännitti kuka kompastuu eikä kerkeä puun alta pois... kuka sitä nyt traktorilla viitsisi narua kiristää...\noltiin me vaan ahkeria isän kanssa - kaikki puut karsittu\nLauantai oli välipäivä puuhommissa (olin kisoissa), mutta sunnuntaina jatkettiin urakkaa. Tavoitteena pilkkoa paksut pöllit. Vinka oli ihan sippi, kun se vahti koko ajan koneen vieressä miten puut halkeavat. Höperö koira. Vega livahti sisälle jossain vaiheessa...\nLähettänyt sarival klo 12.07 Ei kommentteja:


Terhin keittiössä - ruokablogi: Lettukestit muuton keskellä\nLähettänyt Terhi klo 6:35 ip.\nLetut on kyllä herkkua.Tein ite kans eilen siiderilettuja ihan pelkästään siideriin,en laittanut maitoa ollenkaan.Tuli kyllä maukkaita.\nKävin kurkkimassa lihapiirakoiden tekoon "lisävahvistusta". Samalla löysin huipun blogisi, käyn ajan kanssa tutustumassa tarkemmin, mutta näyttää mielenkiintoiselta. Lukijaksi kirjautuminen ei onnistunut ilman fb-tunnuksia.\nTaitaa olla hyvin hektinen elämänvaihe teillä menossa...mitä nyt kuvista päättelin.


PYHIMYKSIÄ VAI MIELIPUOLIA? -NÄYTTELY ANTAA KASVOT ÄÄNIEN KUULIJOILLE - Suomen Moniääniset ry\nPYHIMYKSIÄ VAI MIELIPUOLIA? -NÄYTTELY ANTAA KASVOT ÄÄNIEN KUULIJOILLE\nMoni suomalainenkin kuulee ääniä\nOletko koskaan havahtunut kuulemaasi ääneen, vaikka ympärilläsi ei ole ollut ketään? Mielen sisäisten äänien kuuleminen on yleinen ilmiö – suomalaisista 4 – 10 % on joskus kuullut ääniä, joilla ei ole ulkopuolista, fyysistä aiheuttajaa. Suomen Moniääniset ry ja sen taiteilijajäsenet järjestävät äänien kuulemista käsittelevän Pyhimyksiä vai mielipuolia? -taidenäyttelyn Loviisan kaupunginkirjastolla kesäkuussa. Avajaisten yhteydessä järjestetään infotilaisuus äänien kuulemisesta.\nSUHTAUTUMINEN ÄÄNIEN KUULEMISEEN ON KULTTUURISIDONNAISTA\nÄänien kuuleminen on hyvin arvo- ja kulttuurisidonnainen asia. Nykyajan Suomessa äänien kuuleminen saatetaan leimata psyykkiseksi sairaudeksi, sillä sen ajatellaan rikkovan sosiaalisia käyttäytymissääntöjä. Läntisen Euroopan keskiajan naismystikoille taas näyt ja äänet olivat Jumalan suoraa puhuttelua ja saattoivat tehdä heistä pyhimyksiä.\nSillä miten ääniin suhtaudutaan, on suuri merkitys ääniä kuuleville ihmisille. Jos äänet nähdään tuhoisina sairauden oireina, niiden kanssa on vaikea tulla toimeen. Jos taas äänet nähdään merkityksellisinä ja hyödyllisinä, ne voivat jopa rikastuttaa elämää.\nNÄYTTELY KYSYY, KUKA SAA KUULLA ÄÄNIÄ\nPyhimyksiä vai mielipuolia? –näyttely tuo kulttuurisen näkökulman äänien kuulemiseen. Näyttelyn taiteilijat Sari Nieminen, Marjut Lehtinen ja Henna Paasonen ovat itse ääniä kuulevia henkilöitä, jotka työstävät kokemustaan taiteen keinoin. Näyttely pyrkii voimaannuttamaan ääniä kuulevia henkilöitä, antamaan heille kasvot ja purkamaan ennakkoluuloja. Näyttely kysyy, kuka saa kuulla ääniä. Kuka on pyhä ja kuka sairas?\nPyhimyksiä vai mielipuolia? -taidenäyttely äänien kuulemisesta 10.6.– 28.6.2019 Loviisan pääkirjastolla, Kuningattarenkatu 3, 07900 Loviisa. Avajaiset ja Suomen Moniääniset ry:n infotilaisuus ma 10.6.2019 klo 16:15-18:30. Avajaistilaisuudessa kuullaan myös keskiajan naismystikoihin perehtynyttä uskontotieteilijää Aatu Poutasta (FM). Avajaiset ja näyttely ovat ilmaisia ja avoimia kaikille aiheesta kiinnostuneille.\nAnnika Roihujuuri, toiminnanjohtaja\n040 830 9663 / annika.roihujuuri@moniaaniset.fi\nHenna Paasonen, taiteilija\n044-9738800 / henna.paasonen@luukku.com


3 vinkkiä tietovirtojesi luotettavuuden varmistamiseen - AgentIT\nLäheskään kaikki tietovirrat eivät synny toiminnanohjausjärjestelmän perustamisvaiheessa. Tietovirtoja muodostuu sen jälkeenkin organisaation sisällä sekä sidosryhmän välillä. Miten nämä kaikki hallitaan ja tunnetaan? Täyttävätkö ne toiminnan edellyttämät laatuvaatimukset?\nTunne tietovirtasi-teeman keskeinen teema on laadunvarmistus. Tietovirtojen kartoituksessa tietosisällön dokumentaation lisäksi tulee selvittää yhteyskäytäntöjen toimintavarmuus sekä prosessin kannalta mahdolliset ongelmatilanteet.\nMikäli tietohallinnossa ei ole käytössä integraatiomallia, on seurauksena valitettavan usein se, että projektikohtaisesti toteutetut integraatiot eivät täytä näitä kaikkia laatuvaatimuksia. Tästä syystä aionkin esittää 3 vinkkiä, joiden avulla parannat integraatioiden toimintavarmuutta.\n1. Vinkki: lisää integraatiot osaksi IT-projektin laadunvarmistusta\nLaadunvarmistaminen ja riskienhallinta IT-projekteissa on normaali käytäntö, mutta millä tarkkuudella integraatiot täyttävät laatuvaatimukset? Edellytä IT-projektin integraatioiden laadunvarmistaminen yhtenäisen integraatiomenetelmän avulla ja näin saavutat paremman toimintavarmuuden.\n2. Vinkki: aseta tiedonhallinnan tavoitteet ja seuranta myös integraatioita koskevaksi\nKuten tiedetään, tietovirtoja päivitetään aina tarpeiden mukaan ja siksi niiden ylläpidossa tulee noudattaa asetettujen tiedonhallinnan tavoitteiden mukaista laatua. Mikä on tavoite? Yleisesti toimintavarmuus mahdollisissa ongelmatilanteissa sekä nopea reagointi tilanteen\nnormalisoimiseksi. Mahdolliset varamenettelyt tulisi ottaa huomioon, mikäli kyseinen integraatio on liiketoiminnan kannalta kriittinen.\nMonesti integraation päivitys tehdään ilman dokumentaation päivitystä. Puhumattakaan, että ne olisi siirretty keskitettyyn integraatiohallintaan. Onko tuttua? Näistä syistä johtuen olisi syytä huolehtia kaikista tietovirta-/integraatiopäivityksistä seurannan avulla.\n3. Vinkki: Varmista integraatioiden tietoturva … myös vanhoissa toteutuksissa\nIntegraatioissa tiedot tulee siirtää turvallisesti sekä varmistaa, että tietoihin pääsevät käsiksi vain valtuutetut henkilöt. Tietovirtakartoituksella selvität käytössä olevien integraatioiden tietoturvatason ja varmistat myös kumppaniverkoston kanssa luotujen tietoyhteyksien tietoturvan.


Tampereen kaupunki on sopinut vuokraavansa tietokoneet 3 Step IT Oy:n kautta. Sopimukseen kuuluvat laitteiden rahoitus vuokraamalla, laitekannan hallinnointiin liittyvä Asset Management-palvelu ja vuokrakauden jälkeen tapahtuva laitteiden poiskuljetus sekä asianmukainen tietoturvakäsittely.\n3 Step IT ja Blancco Oy solmivat pitkäaikaisen sopimuksen vuokratietokoneiden tiedonhävityksestä. Kolmivuotisen sopimuskauden aikana 3 Step IT:n logistiikkakeskukseen, Etelä-Ruotsin Klavreströmiin, saapuvista tietokoneista hävitetään tiedot Blanccon lähiverkkopohjaisella Blancco ? LAN Server -tiedonhävitystuotteella.


Muistithan päivittää GoPro Hero4 kamerasi? - GoPro-Kamera.com\nGoPro Hero 8 Black arvostelu\nMuistithan päivittää GoPro Hero4 kamerasi?\ngoprokamera Uutiset 23.3.2015 | 0\nViime kuussa GoPro julkaisi uuden firmware-päivityksen Hero4 Black ja Silver kameroille. Lataamalla tämän päivityksen voit nostaa kamerasi suorituskyvyn ja käytettävyyden uudelle tasolle. Uusi päivitys mahdollistaa muun muassa seuraavat asiat:\nHero4 Black ja Hero4 Silver kamera:\nTimelapse-tila – Kaappaa timelapse-videoita kätevästi ilman, että sinun tarvitsee editoida videokuvaa jälkikäteen. Nyt voit tehdä vaikkapa ulkomaanmatkastasi, hiihtoreissusta tai festareista lyhyen ja helposti jaettavan videon.\n30/6 ”burst”-tila – Tämän avulla et ikinä saat aina kaapattua juuri sen parhaimman kuvan. Sen avulla voit tallentaa 30 yksittäiskuvaa kuudessa sekunnissa. Toimii loistavasti vauhdikkaissa lajeissa, kuten lumilautailussa.\nAutomaattinen kuvan kääntö – Tämä tila säätää kuvan automaattisesti oikein päin, mikäli kamera on tarve kiinnittää ylösalaisin.\nHero4 Black kamera:\n720p/240fps kuvaus – Nyt voit kuvata HD-videokuvaa 240fps kuvanopeudella. Tämä mahdollistaa uskomattoman yksityiskohtaisen ja sulavan hidastetun videokuvan tallentamisen.\n7K/60fps kuvaus – Mahdollistaa videokuvan tallentamisen 2.7K-tarkkuudella ja 60fps kuvanopeudella.\nHero4 Silver kamera:\nLisää HiLight Tagejä videon toiston aikana – Nyt voit lisätä HiLight-merkintöjä sekä tallennuksen että videon toiston aikana. Tämä mahdollistaa parhaiden klippejen helpon löytämisen jälkikäteen.\nPäivitys on tuttuun tapaan maksuton ja sen voit tehdä helposti itse ilman aikaisempaa kokemusta. Kameran päivittäminen on mahdollista joko GoPro sovelluksen kautta tai manuaalisesti. Uusimman Hero4-päivityksen lataat täältä.\nGoPro Hero4 Päivitys\nPrevious: Previous post: GoPro Hero5 kamera myyntiin tämän vuoden aikana?\nNext: Next post: Valitse oikea GoPro teline ja ota kamerastasi kaikki irti\n© 2020 GoPro-Kamera.com. Built using WordPress and the Mesmerize Theme


Työnohjaus johtamisen tukena - Kansalaisyhteiskunta.fi\nEtusivu >\tTietopalvelu >\tJohtaminen ja ohjaaminen >\tAIEMMAT ARTIKKELIT >\tTyönohjaus johtamisen tukena\nJohtajan tehtävä työyhteisössä vaatii aikuisuutta\nTyönohjauksen käyttö johtamisen tukena on viime aikoina yleistynyt. Muuttuvan työelämän monenlaiset paineet, johtajaan kohdistuvat erilaiset odotukset, ihmisten keskinäisessä yhteistyössä vallitsevat ristiriidat ja niiden ratkaiseminen tuo omia jännitteitä johtamistyöhön. Johtajan työ on usein yksinäistä ja omaa johtamista koskeville kysymyksille on hyvä järjestää aikaa. Tällöin työnohjaus voi olla yksi keino keventää kuormaa, arvioida omaa työtä sekä saada vahvistusta omalle roolille johtajana. Johtajan on löydettävä itselle luonteva suhde omaan johtamistehtäväänsä. Roolina johtajuus haastaa ihmisen etsimään ja kehittämään aikuisuutta itsessään, mikä on suuri haaste kenelle tahansa.\nJohtaja tai esimies voi hakeutua yksilötyönohjaukseen tai hän voi osallistua johtajista ja esimiehistä koostuvan ryhmän yhteiseen työnohjaukseen. Hän voi myös osallistua koko työyhteisölle tarkoitettuun työnohjaukseen. Vaikka johtajan tai esimiehen johtamistoiminta ei tällöin olekaan työskentelyn keskipisteenä, voi johtajuus saada vahvistusta osallistujien keskinäisen vuoropuhelun ja yhteisön erilaisten roolien selkiytymisen kautta. Työnohjaajan rooliin kuuluu työnohjauksessa tilannejohtajuus. Johtajan on kuitenkin varottava siirtämästä yhteisön johtajan roolia työnohjaajalle. Tämän on aina säilyttävä johtajalla itsellään.\nTyönohjaaja strategioiden jalkauttamisen tukena\nStrategiatyö on keino ohjata organisaation toimintaa. Näihin päiviin saakka strateginen suunnittelu on ollut johdon työtä ja suunnittelu on koskenut koko organisaatiota tai organisaation eri toimialoja korkealla tasolla. Valitettavasti strategiatyön tulokset ovat usein myös jääneet korkealle tasolle. Vähitellen strategisen suunnittelun sijasta on alettu puhumaan strategisesta johtamisesta. Tässä näkökulmassa halutaan korostaa sitä, että strateginen johtaminen ei ole vain johtajien asia, vaan kaikki työntekijät omalla osaamisellaan ja toimillaan vaikuttavat strategian muodostumiseen ja erityisesti sen toteutumiseen käytännössä.\nPaperille hienosti kirjattu strategia ei olekaan työskentelyn tärkein lopputulos, vaan oleellisinta on se, miten työntekijät mieltävät strategian sisällön, ymmärtävät ja hahmottavat käsitteistön ja erityisesti miten he päivittäisessä työssään toimeenpanevat strategiaa. Kamensky on todennut, että strateginen johtaminen kehittyy voimakkaasti vuorovaikutusjohtamisen suuntaan. Tällöin koko henkilöstön voimin mietitään miten toimintaympäristön muutosta hallitaan ja organisaation toimintaa pidetään yllä ja kehitetään ympäristön muutosten edellyttämällä tavalla.\nVaikka vastuu strategiatyöstä onkin organisaation omalla henkilöstöllä, voi työnohjaaja tukea organisaatiota uudenlaisen strategisen työskentelyn kehittämisessä. Kokemukseni mukaan halua uudenlaiseen työskentelytapaan löytyy kaikista henkilöstöryhmistä, mutta niin johdon kuin työntekijöidenkin on tavallaan poisopittava vanhoista käytännöistä. Tässä taitava työnohjaaja voi toimia hyvänä peilinä. Työnohjaus tukee näin strategista johtamista tarjoamalla keskustelufoorumin strategisille kysymyksille. Yhteisenä tavoitteena on selvittää miten organisaation toiminta-ajatus, arvot, visio ja strategiat toteutuvat organisaation kaikkien jäsenten käytännön työskentelyssä.\nTyönohjauksen avulla myös lähiesimiehet, jotka strategioiden maastouttamisessa ovat työntekijöitä lähimpänä, voivat lisätä vuorovaikutuksellista keskustelua toisaalta työntekijöiden, toisaalta johdon kanssa. Tämän keskustelun kautta on mahdollista arvioida onko arkipäivän toiminta yhdessä muotoiltujen strategioiden mukaista. Myös Strada-tutkimuksessa todettiin, että strategian tulkitsemista ja soveltamista voidaan edesauttaa vuorovaikutteisten menetelmien avulla. Henkilöstön osallistuminen strategiasta käytävään keskusteluun sekä oman roolin ja strategian välisen yhteyden tarkastelu helpottavat myös tämän tutkimuksen mukaan merkittävästi strategian toteutumista.\nKamensky, Mika; Strateginen johtaminen. Helsinki 2003.


Myydään Omakotitalo, Yli 5 huonetta - Kauniainen, Kaunianen, Mariantie 21 B - Etuovi.com q86764\nOmakotitalo | 6h, k, kph, s, ph, khh, 2 wc, ak\nMariantie 21 B, Kaunianen, Kauniainen\n208 / 263 m²\nTunnelmallinen ja näyttävä arkkitehdin sunnittelema Lammin matalaenergiatalo on energiatehokas ja ympäristöystävällinen maalämpöineen. Kolmessa kerroksessa olevat tilat muuntuvat makuuhuoneiksi tai työtiloiksi tarpeen mukaan ja omaan rauhaan on helppo vetäytyä. Keskikerroksessa kokoonnutaan yhteen joko keittiöön tai avaraan olohuoneeseen, jossa katto hipoo taivasta. Olohuoneessa on muotoilultaan uniikki varaava takka sekä käynti suojaisalle terassille ja sisäpihalle. Keittiössä taas on laadukkaat koneet ja kaapistot, kiviset työtasot ja ikkunalaudat sekä hyvin työskentelytilaa. Varsinaisia makuuhuoneita on kolme. Alakerran takkahuone, jossa myös varaava takka sekä varastohuone on varustettu yläikkunoilla, joten ne toimivat myös makuuhuoneina tai työtiloina. Alakerrassa on lisäksi sauna, pesuhuone, kodinhoitotila ja vaikka viinikellariksi sopivaa varastotilaa. Yläkerrassa on myös kylpyhuone ja jokaisessa kerroksessa on oma wc. Pihapiiri on kauniisti kivetty ja eteläpiha on omassa rauhassa, suojaisa terassi on katettu ja kiertää talon kahdella sivulla. Autokatoksen ja pihan välissä on reilu varastotila pyörille, suksille, puutarhatyökaluille yms. Kauniaisten keskusta ja juna-asema kävelyetäisyydellä. Sekä suomen-, että ruotsinkieliset hyvät koulut lähistöllä. Tule tutustumaan tähän hyvin suunniteltuun, tasokkaaseen ja viimeisteltyyn kokonaisuuteen, jossa on hyvä asua. Sovitaan erillisesittely teille parhaiten sopivaan aikaan.\nMariantie 21 B, 02700\n6h, k, kph, s, ph, khh, 2 wc, ak\nPinta-alan peruste: Tarkistusmitattu Raksystems:n Harri Leppämäki toimesta 15.3.2021\nVesi- ja viemärilasku kulutuksen mukaan (oma mittari). Sähkölasku sisältää lämmityksen, Thermia maalämpö.\nEteisessä on tilava liukuovellinen kaapisto, graniittilattia ja maalatut seinät. Alakerrassa on viileä varasto. Autokatoksen yhteydessä on iso varastotila pyörille, suksille yms.\nPesukone ja kuivausrumpu. Sälekaihtimet niissä ikkunoissa, joihin ne on asennettu. Keskuspölynimuri. Terassilla kylmäsäilytystila. Sähköportti.\nRakennusmateriaali: Betoni, Kaikki kantavat ja kevyet väliseinät ovat kauttaaltaan tasoitettuja kiviseiniä. Kuivien tilojen ovenpielet ovat puurakenteisia.\nA la carten kaapistot, joissa hyvin säilytystilaa. LG:n kylmäkeskus, astianpesukone Bosch (2019), induktioliesi ja kiertoilmauuni. Liesituuletin hormilla jossa huippuimurilla ja omalla poistokanavalla. Välitila opaalilamilasia. Pöytätasot, ikkunalaudat ja lattia graniittia. Lattialämmitys. Maalatut seinät.\nYläkerran kylpyhuoneessa on suihkukaappi, pesuallas, allaskaappi, wc-istuin ja bidee. Ikkuna ja lattialämmitys. Seinät ja lattia laattaa. Alakerran isossa pesuhuoneessa on kaksi suihkua ja paikka pore/kylpyammeelle. Seinät ja lattia laattaa.\nKaksi erillistä wc:tä ja kolmas wc yläkerran kylpyhuoneessa. Keskikerros: Wc-istuin, bidee, pesuallas, allaslaatikosto, peili, lattialämmitys. Lattia graniittia, takaseinä opaalilamilasia. Seinät laattaa. Alakerta: wc-istuin, bidee, pesuallas, allaskaappi, peili. Seinät maalattu, lattia laattaa. Lattialämmitys.\nHelo-Saunatonttu -hetivalmis kiuas. Lauteet lämpökäsiteltyä haapaa, seinät tervaleppää, katto lämpökäsiteltyä haapaa. Saunassa on kuituvalaistus.\nKuvaus: Erillinen kodinhoitotila alakerrassa. Kaapistot A la Carten mallistoa. Mielen pesukone ja kuivausrumpu. Tasot kiveä, välitila opaalilamilasia. Seinät maalattu, lattia laattaa. Lattiakaivo, lattialämmitys\nKorkea ja ilmava olohuone, jossa luonnonkivipintainen varaava takka. Kiinteä valaistus seinillä ja katossa. Lattia on Merbau-parkettia tehosteraidalla. Seinät on maalattu. Olohuoneesta on käynti terassille.\nYläkerrassa on kaksi makuuhuonetta, joissa toisessa on ranskalainen parveke. kolmannen huoneen esim. työtilan voi rakentaa yläkerran aulaan, joka on tällä hetkellä avointa tilaa. Keskikerroksessa on yksi makuuhuone ja alakerrassa takkahuone sekä varastohuone jossa on yläikkunat. Näitä tiloja on mahdollista käyttää myös makuuhuone- tai työtiloina.\nTontin myyntityyppi: Määräosa Myytävän talon hallinta-alue tontista on 739 m2 hallinnanjakosopimuksen mukaisesti.\nPalvelut: Kauniaisten keskustassa kattavat palvelut: kauppakeskus Grani, jossa kaupat ja kahvilat. Kirjasto, uimahalli, urheilukenttä, palloiluhalli, laskettelurinne ym. harrastusmahdollisuuksia. Kauniaisten terveyskeskus, Jorvin sairaala n. 3 km.\nKoulut: Alakoulut: Mäntymäen koulu, Grankulla stad Granhultsskolan. Yläkoulut: Kasavuoren koulu, Hagelstamska högstadiet, Grankulla stad Gymnasiet Grankulla samskola.\nBussi ja juna. (Keran asemalle n. 700 m).\nSuojaisa kivetty piha talon eteläpuolella. Pohjoispuolella kivetys ja ajoväylä asfalttia.\nMonika Cohen, 040-8254230, monika@cohen.fi\nHei! Haluaisin lisätietoja kohteesta: Mariantie 21 B, Kaunianen, Kauniainen (https://www.etuovi.com/kohde/q86764)\nVille Vallgrenin tie 8,


Herkkäihoinen, ole tarkkana "luonnonöljyjen" kanssa – siitepölyallergia saattaa iskeä | Yle Uutiset | yle.fi\n3.5.2016 • Päivitetty 3.5.2016 17:16\nLuonnonöljyt voivat aiheuttaa allergisia reaktioita.\nYksinkertaista hygieniaa haluava voi pestä kuivan ihon myös pelkällä vedellä tai kevyellä kosteusvoiteella.\nIhonhoitotuotemarkkinoilla markkinoidaan iholle laitettavaksi milloin mistäkin kasvista puristeltua öljyä. Likimain kaikki sopivat erityisesti herkälle iholle ja ovat muutenkin vallankumouksellisia, mainosnikkareiden mukaan ainakin.\nAsia ei kuitenkaan ole niin mustavalkoinen.Allergia- ja astmaliiton (siirryt toiseen palveluun)koulutuspäällikkö, allergia- ja astmaneuvoja Anne Vuorenmaa muistuttaa, että niin sanotut luonnonöljyt eivät välttämättä ole allergikoille turvallisia.\nApteekista saa kevyitä perusvoiteita, joita suositellaan kuivaihoisille saippuan sijasta.\n– Luonnonkosmetiikan kanssa saa olla tarkkana siitä, mitä kaikkea ne pitävät sisällään. Niissä voi olla ihoa ärsyttäviä aineita. Lisäksi nyt siitepölykautena on hyvä muistuttaa, että luonnonkosmetiikassa voi olla ainesosia, jotka aiheuttavat oireita siitepölyallergikoille.\nVuorenmaa korostaa, että hän puhuu turvallisuudesta nimenomaan allergianäkökulmasta.\n– Siinä mielessä hommaisin kyllä tuotteet apteekista.\nKosteusvoidetta voi käyttää saippuan sijaan\nIhonhoidon yksinkertaisuuteen Vuorenmaalla on muutama selkeä ohje. Hygieniasta huolehtiessa on otettava huomioon ihon kunto, ja valita tuotteet sen mukaan.\n– On jonkinlainen myytti, että esimerkiksi kuivaihoisen pitäisi välttää suihkussa käyntiä. Se on aivan päinvastoin, ihoa on kostutettava. Silloin on tärkeää peseytyä ja kastella ihoa, niin kuin kukkaakin kastellaan kun se on kuiva.\nTärkeää on myös se, ettei pese liian kuumalla vedellä. Saippuaa ei tarvitse välttämättä käyttää, koska se kuivattaa, sanoo Vuorenmaa.\n– Apteekista saa kevyitä perusvoiteita, joita suositellaan kuivaihoisille saippuan sijasta. Jos haluaa saippuaa käyttää, niin nestemäinen on ihoystävällisempi kuin palasaippua, koska se ei kuivata ihoa niin paljon.\nSe saattaa tukkia ihohuokosia ja iho ei pääse hengittämään kunnolla.\nHygieniahoitaja Tarja Vornanen Kainuun sotesta menee vielä hiukan pidemmälle.\n– Pelkkä vesipesu on aivan hyvä aivan herkimmille. Intiimialueet tarvitsevat kyllä pesutuotteita. Sen sijaan erilaisilla ihonhoitotuotteilla ja öljyillä ei yleensä ole juuri tekemistä hygienian kanssa.\nEksoottinen toimii paremmin – ainakin myynnin kannalta\nIhonhoitotuotteiden markkinoinnissa muoti vaihtelee – milloin paras tuote syntyy puristamalla jojoba-kasvia, milloin auringonkukkaa, milloin kookosta. Mitä eksoottisemmasta tuotteesta on kyse, sitä tehokkaammin sen kerrotaan vaikuttavan.\nVoidemaisissa tuotteissa on mukana muun muassa vettä ja erilaisia emulgaattoreita (siirryt toiseen palveluun) veden ja öljyn sitomiseksi toisiinsa.\n– Öljytuotteina myytävissä tuotteissa ei pitäisi olla muuta kuin öljyä. Ja jos hoitavaa ominaisuutta haetaan, niin mitä öljypitoisempi tuote sitä hoitavampi, sanoo allergia- ja astmaneuvoja Vuorenmaa.\nIhonhoitoon myydään monenlaisia luonnonöljyjä. Kuva: Eila Haikarainen / Yle\nVuorenmaan mukaan toimivaa tuotetta ei kannata vaihtaa, vaikka naiset ovatkin hiukan sellaisia, jotka juoksevat uutuustuotteiden perässä.\n– Kyllä näissä asioissa kannattaa järki pitää kohdillaan, mikä tuote on toiminut tähän asti, se toimii edelleenkin. Ihmisen iho ei ole sellainen, että se tottuisi yhteen rasvaan tai voiteeseen ja tuote pitäisi sen takia vaihtaa.\nAlaa tuntematonta hämää se, että luonnonöljynä myydään kosmetiikkaa pienessä purkissa kalliilla ja samaa tuotetta saa ruokakaupasta suuressa astiassa edullisesti. Vuorenmaakaan ei osaa sanoa, ovatko nämä tuotteet samoja.\n– Kyllä mekin neuvotaan sipaisemaan nenän limakalvojen kuivuuteen tai limakalvojen ärtymiseen ruokaöljyä. Kun se on kerran syötävää, niin miksi sitä ei voisi laittaa ihollekin. Eli kyllä niitä voi väliaikaisesti ainakin käyttää. Mutta itse en ehkä lähtisi ruokaöljyä tai auringonkukkaöljyä sellaisenaan laittamaan iholle. Se saattaa tukkia ihohuokosia ja iho ei pääse hengittämään kunnolla.\nMitä eroa on öljyllä ja voiteella?Helsingin Sanomat\nIhovoide laikutti 10 000 ihmisen kasvot, Kanebo-yhtiön johtaja puolitti palkkansa 11.9.2013\nIhovoiteet voi tehdä omassa kattilassa 15.2.2012\nHalkeamia, syyliä ja kovettumia – Jalat joutuvat kovalle rasitukselle, hoida niitä hyvin 3.5.2016\nilmiötterveysihoihonhoitokauneudenhoitoKauneudenhoitotuotteetallergiaKuiva ihoKosteusvoidesaippuaTerveyden- ja kauneudenhoitotuotteetöljyIho-ongelmatkauneusHerkkä ihoKausiluonteiset allergiatHygienia- ja kauneudenhoitotuoteteollisuus


Linnunkaali, Lapsana communis - Kukkakasvit - LuontoPortti\nAsterikasvit, Cichorioideae-alaheimo » Lapsana « Edellinen | Seuraava »\nSuku: Linnunkaalit – Lapsana\nKasvumuoto: 1-vuotinen ruoho (joskus ylitalvinen).\nKorkeus: 30–100 cm. Varsi usein haarova, tyveltä runsas-, ylempää tav. niukkakarvainen.\nKukka: Kukat muodostavat n. 1 cm leveitä, kehtosuomujen suojaamia kukkamaisia mykeröitä. Mykerön kukat (8–15 kpl) vaaleankeltaisia, kielimäisiä, kärjestä 5-hampaisia. Heteitä 5. Emiö yhdislehtinen, 1-vartaloinen, 2-luottinen. Kehto kapeansoikea, kehtosuomuja 2 riviä, sisemmät pystyjä, tasakorkeita, kapeita, kovia, kaljuja, vihreitä, ulommat hyvin pieniä. Mykeröt huiskilomaisena latvaryhmänä.\nLehdet: Kierteisesti, alimmat ruodillisia, ylemmät lyhytruotisia–ruodittomia. Alimpien lapa liuskoittunut, päätöliuska iso, soikea–puikea, mutka- tai nirhalaitainen, sivuliuskat pieniä; ylimpien lehtien lapa liuskaton, suikea–soikea.\nHedelmä: Litteähkö, käyrä, harjuinen, vaaleanruskea, n. 4 mm pitkä, kellanruskea pappukseton pähkylä.\nKasvupaikka: Viljelysmaat, puutarhat, pihat, nurmet, ahot, tienvarret, joutomaat, pensaikot, lähimetsiköt, avohakkuut, rannat.\nSikurikasvien heimon tunnusmerkkejä ovat pelkästään kielimäisistä kukista muodostuva mykerökukinto ja maitiaisnestettä sisältävä verso. Nykyisin on tosin kyseenalaistettu, kertovatko nämä ominaisuudet todellisesta sukulaisuudesta vai ovatko ne kehittyneet moneen kertaan evoluution aikana. Nimestään huolimatta linnunkaali on eittämättä sikurikasvi, eikä kaalikasvi. Se kylläkin poikkeaa sikurikasvien perustyypistä: maitiaisnestettä on vain niukasti ja pienissä mykeröissä on vain vähän kukkia.\nUseimmiten linnunkaali on yksivuotinen ja sen säilyminen on siementuotannon varassa: keskimäärin yksi verso tuottaa reilut 500 pähkylää, parhaimmillaan jopa 40.000. Linnunkaalin pähkylät jäävät pystyjen kehtosuomujen muodostamaan koriin, josta ne saattavat sinkoilla jonkin matkaa ihmisen, eläimen tai kovan tuulen huojuttaessa kuivana pystyssä törröttävää vartta. Pähkylöissä ei ole vähäisintäkään lenninhaiventa leviämistä auttamassa. Linnut kyllä syövät nimikkokasvinsa siemeniä, mutta tuskin niitä mainittavasti levittävät. Pitkänmatkan levintä onnistuu lähinnä ihmisen kengänpohjissa, rapaisissa ajoneuvoissa ja erilaisten kuljetusten yhteydessä.\nNykyaikaisessa kulttuurimaisemassa linnunkaalille tarjoutuu yllin kyllin sopivia avoimia kasvupaikkoja ja se onkin tavallisimpia rikkaruohoja viljelysmailla. Useimmat peltorikkaruohomme ovat herkkiä kemiallisille rikkakasvihävitteille, mutta linnunkaali kestää perinteisiä myrkkyjä hyvin ja on syksyllä itävänä sitä paitsi useimmiten jo kehittynyt kemikaaleille herkimmän vaiheen yli ennen kevätruiskutuksia. Viime aikoina runsastunut linnunkaali kasvaa myös näennäisen luonnonvaraisena metsänreunoissa ja rannoilla, jonne se lienee kuitenkin levinnyt asutuksen ja viljelyksen piiristä. Koko maan rikkaruohoa siitä ei ole kuitenkaan tullut: ilmeisesti alun perin eteläinen linnunkaali ei kestä Keski-Suomen pohjoispuolella vallitsevia olosuhteita.\nVaikka linnunkaalia pidetään rikkaruohona, sitä voi myös hyödyntää rohtona: linnunkaali vaikuttaa rauhoittavasti ja antiseptisesti, sitä pidetään sopivana myös maidontuotannon tyrehdyttämiseen, kun imettäminen halutaan lopettaa. Lajin rohdoskäyttö ei tiettävästi ole missään vaiheessa levinnyt Keski-Euroopasta Suomeen.\nAhokeltanot, Hiirenkeltanot, Huopakeltanot, Häränsilmä, Isosinivalvatti, Jänönsalaatti, Kaalivalvatti, Keltanokitkerö, Kesämaitiainen, Ketokeltto, Otavalvatti, Peltovalvatti, Piennarkeltto, Piikkisalaatti, Pohjansinivalvatti, Pukinparta, Salokeltanot, Sarjakeltanot, Sikojuuri, Sikuri, Syysmaitiainen, Tunturikeltanot, Voikukat


1 383 m² Myllyojantie 9 B, 90650 Oulu Omakotitalotontti myynnissä - Oikotie 15438819\nMyytävät tontit Oulu Myllyoja Myllyojantie 9 B, 90650 Oulu\n150 000 €1 383 m²\nMyllyojantie 9 B, 90650 Oulu\nTodella ainutlaatuinen tontti, joka avautuu kauniiseen metsäiseen puistoalueeseen ja vierestä virtaavaan Myllyojaan.\nTontilla on kokoa 1383 m². Rakennusoikeus 220 m²+at 50 m². Kaavamerkintä AO II, joka mahdollistaa omakotitalo-, paritalo tai erillistalojen rakentamisen. Tontilla sijaitsee v. 1965 rakennettu yksitasoinen omakotitalo sekä autotalli- ja varastorakennus. Näiden purkukuluista vastaa ostaja.\nPaikan ainutlaatuisuuden voi vain nähdä tulemalla paikanpäällä, joten varaathan oman yksityisesittelyn Mia 044 3812806, mia@lotvonen.fi\n108,46 € / m2\nKarjasilta Peltola Myllyoja Laanila Kontinkangas Haapalehto Hintta Värttö Raksila Takalaanila Talvikangas Tuira Linnanmaa Limingantulli Keskusta Kaukovainio Maikkula Hiironen Myllytulli Etu-Lyötty Välivainio Puolivälinkangas Heinäpää Kaijonharju Höyhtyä Alppila


Lukisinkohan: huhtikuuta 2014\n30 päivää kirjoja\nVuosi Toven matkassa\nTove Janssonin näyttely ja muut kuulumiset\nHei taas kaikille pitkästä aikaa ja hyvää kevättä!\nTai no, pitkästä ja pitkästä aikaa, edellisestä postauksesta on noin 2 viikkoa, mutta on minulla joskus ollut kirjoitusten välillä kuukausikin. Tämä aika tuntuu kuitenkin minulle pidemmältä kuin oikeasti oli, sillä en ole ollut yhtä paljon "sisällä" blogimaailmassa kuin tavallisesti; en ole muokkaillut tekstejäni enkä aloittanut uusia tai seurannut tarkasti muiden blogeja kommentoimisesta puhumattakaan. Siihen on monia syitä, mutta ehkä suurin syy on jonkinlainen "kevätmasennus".\nEn ole viime aikoina jaksanut tehdä mitään ylimääräistä töiden lisäksi, vaikka yöpöydällä olisikin iso kasa kirjoja... Haluaisin lukea joitakin niistä varsin palavastikin, mutta energiaa ja keskittymistä en löydä mistään. Olen ennen nukkumaanmenoa yrittänyt lukea James Sallisin Kylmää kyytiä (kiitos Orfeuksen kääntöpiirin Suville muistutuksesta tämän kirjan olemassaolosta!), mutta silmät lurpsahtelevat kiinni jo paria sivua myöhemmin. Monta muutakin kirjaa olisi kesken ja vaikka olenkin päättänyt, etten vetäisi turhia stressejä kirjablogin pitämisestä, en silti pidä ollenkaan siitä ajatuksesta, että ehdin unohtaa kirjan tapahtumia nopeammin kuin ehdin niistä lukemaan! Ja kirjoittaakin niistä haluaisin... Jos tätä hiljaiseloa jatkuu pitempäänkin, saatan kirjoittaa näistä yöpöydän kirjoista erikseen. Pääsiäisviikonloppuna sain sentään käytyä Tove Janssonin juhlanäyttelyssä Ateneumissa (siitä lisää alempana).\nLähettänyt fable / lukisinkohan klo 04:45 6 kommenttia:\nTunnisteet: ateneum, muumit, tove jansson, vuosi toven matkassa\nUrsula K. Le Guin: Tehanu (1990)\nTehanu, Maameren tarinat #4 (3.painos 2002 [1.painos 1992]) / Tehanu, The Earthsea Cycle #4 (1990)\nkieli: suomi (suomentanut Kristiina Rikman)\n"Kun Keskilaaksoa viljellyt maamies Piikivi oli kuollut, hänen leskensä jäi asumaan tilaa."\nMaameren velhosta aloitin ja tämä on jo Maameren tarinoiden 4. kirja. Olen aina pyrkinyt olemaan spoilaamatta ko. kirjaa tai edellisiä osia, mutta koska kyseessä tosiaan on jo neljäs osa, en ole varma kuinka hyvin olen siinä onnistunut. Lue siis omalla vastuulla!\nTehanussa tapaamme tutun hahmon Atuanin holvihaudoista, mutta sen kirjan tapahtumista on aikaa jo monta, melkein kaksikymmentä vuotta. Nyt Tenar on jo aikuinen nainen, jolla on aikuiset lapset, jotka ovat lentäneet pesästä. Gontissa asuessaan Tenarin, jota nyt kutsutaan Gohaksi, elämä on ollut kaikin puolin rauhallista ja tavallista miehensä maatilan viljelyksiä hoitaessaan. Hänen elämänsä kuitenkin muuttuu jälleen kerran, kun hän ottaa hoiviinsa pahoinpidellyn pienen tytön, joka oli heitetty tuleen kuolemaan. Pahuus, pakeneminen ja taikuus tulevat jälleen osaksi Tenarin elämää.\nVerrattuna aikaisempiin osiin, tämä oli temmoltaan rauhallisempi sillä tavalla että suuria seikkailuja ei tehty matkaten ympäri Maamerta.\nLähettänyt fable / lukisinkohan klo 06:36 1 kommentti:\nTunnisteet: ★★★★, fantasia, le guin, maameren tarinat, tehanu, ursula\nMirja Kivi: What's this? (2005)\nWhat's this? Strippejä Muumilaaksossa. Tove Janssonin muumisarjakuvia ja luonnoksia 1947-1959 (2005)\ngraafinen suunnittelu: Nalle Ritvola\nLuulin tämän olevan kirja, joka kertoo yleispätevästi Tove Janssonin sarjakuvista ja pohtii niiden sisältöä ja vertailee niitä muumikirjoihin ja Toven elämään. Petyin pahasti. Tämä kirja on vain luettelo, joka on tehty aikoinaan esitetyn What's this -näyttelyn tueksi. Vaikka minusta tämä on melko kehno pelkkänä luettelonakin...\nKirjaan sisältyy suomeksi tietoa Toven sarjakuvista [s.6-46], english summary [s.47-52], yhteenveto japaniksi [s.53-58] ja tiivistelmät Toven sarjakuva-albumin tarinoista luonnoksineen [s.59-156].\nKun Maailmanloppu tulee! -kirjassa oli myös pohdiskelua, tässä oli vain faktojen ja eroavaisuuksien luetteloa. "Tässä versiossa Muumipappa katsoi vasemmalle, tässä versiossa oikealle, kolmannessa seisoikin Muumipeikko..." Välillä hyviäkin huomautuksia löytyi, mutta tekninen luettelointi alkoi puuduttaa parin ensimmäisen sivun jälkeen ja teki mieli vain selata loppukirja läpi. Ehkä oli tärkeätä kertoa, miten Muumipeikon syntymäpäiväkakku muuttui eri versioissa, en tiedä, mutta sen rinnalle olisi voinut lisätä myös pohdiskelua. Tai eroavaisuudet olisi voitu näyttää vain kuvina, ei pitkänä tekstinä. Tiedän, että tämä kirja on vain luetteloksi tarkoitettu, mutta en voinut olla toivomatta parannuksia koko lukemisen ajan.\nLähettänyt fable / lukisinkohan klo 10:05 Ei kommentteja:\nTunnisteet: ★★, mirja kivi, muumit, sarjakuvat, tietokirjat, tove jansson, vuosi toven matkassa\nfable / lukisinkohan\nKirjablogi, joka pyrkii olemaan spoilerivapaa. Luen enimmäkseen fantasiaa, mutta yritän välillä myös sekoittaa pakkaa muuan muassa sarjakuvilla ja dekkareilla. *** Blogi on vain omaksi ilokseni enkä saa siitä minkäänlaista rahallista tukea ja sen kuvat ovat itseottamiani ellen ole toisin maininnut.\nGoodreads | fable\n★★★★★ Täydellinen kirja, tähän voi palata aina.\n★★★★ Loistava kirja, vaikkakin jotain pientä puuttui.\n★★★ Hyvä kirja, ei ehkä omaperäinen, mutta luin mielelläni!\n★★ Jokin juju sai minut lukemaan loppuun. En kuitenkaan erityisemmin suosittele.\n★ Huono. En tajua miksi luin loppuun.\nTove Jansson: Maailmanloppu tulee! (2007)\nAnne Rice: Kuinka prinsessa Ruusunen hurmataan (1983)\nVladimir Nabokov: Lolita (1955)\nFrances Hodgson Burnett: Pikku prinsessa (1888)\nKesän luetut 2014\nDavid Nicholls: Sinä päivänä (2009)\nurbaani fantasia (7)\nBabby's first fansub: Going my home\nseminaari done & done!\nKesäkurpitsaa lisukkeeksi (hobak bokkeum)\n석가탄신일 eli Buddhan synttärit!\nOmistukseen päätyneet kirjat -listaus 2012\nTekstit: ©fable. Teema: Hento ote. Teeman kuvien tekijä: sndr. Sisällön tarjoaa Blogger.


Suomen kilpailukyvyn korjaaminen\nArvoisa puhemies! Nyt on aika myöntää tosiasiat. Suomi on kilpailukykynsä suhteen nukkunut ruususenunta koko 2000-luvun. Hallitus hallituksen jälkeen on perustanut talouspolitiikkansa siihen, että nousukauden ylijäämää on jaettu sulle—mulle-periaatteella omille eturyhmille. Vaikeita rakenteellisia uudistuksia ei ole Ruotsin ja Saksan tavoin kyetty tekemään, vaikka esimerkiksi ikääntyvän väestön ja taloutemme rakenteen ongelmat ovat jo pitkään olleet kaikkien tiedossa. Tämän vastuuttoman politiikan seuraukset ovat nyt kaikkien nähtävissä. Vientisektorimme kilpailukyky ja sen seurauksena vaihtotase ovat romahtaneet.\nKysyn pääministeri Kataiselta: mihin toimiin hallitus on ryhtynyt Suomen kilpailukyvyn korjaamiseksi, ja kykeneekö hallitus vielä tämän vuoden aikana tuomaan eduskuntaan esityksiä Suomen talouden pelastamiseksi, vai viekö eurokriisin tuulimyllyjä vastaan taistelu hallituksen kaiken energian?\nArvoisa herra puhemies! Erittäin hyvä kysymys, siis ehkä kaikkein olennaisin asia tässä hetkessä. Ihan vain lyhyesti sanottuna se, mitä on tähän mennessä tehty tämmöisiä lähitaistelutoimenpiteitä: yhteisöveroa on alennettu 1,5 prosenttiyksiköllä, samoiten energiaveroleikkuria on parannettu vientiteollisuuden eduksi, uusia kasvukannusteita pk-sektorin kasvun vauhdittamiseksi tulee ensi vuoden alusta. Mutta nämä ovat yksi osa. Meidän pitää katsoa pidemmälle tulevaisuuteen, ja oikeastaan on kolme asiaa, kolme koria, joihin meidän pitää löytää vastaus.\nEnsinnäkin, meidän on kyettävä uskottavasti puolustamaan julkista taloutta. Se on tarkoittanut tähän mennessä muun muassa verojen korotuksia ja menojen leikkauksia. Ilman tätä me emme pysty uskottavasti puolustamaan Suomea investointikohteena ja työpaikkojen luomisen kohteena. Eli pitää puolustaa.\nToiseksi, meidän pitää pystyä hyökkäämään tulevaisuuteen eli löytämään keinoja, joilla saamme pysyviä työpaikkoja pysyvästi, koska me tällä hetkellä menetämme pysyvästi pysyviä työpaikkoja, ja se vaatii hieman jatkopohdintaa. Tähän me tulemme ottamaan kantaa kehysriihessä.\nIhan viimeinen asiakokonaisuus tähän on työtuntien määrän lisääminen. Eli tämä on kilpailukyvyn kannalta ja tuottavuuden kannalta aivan olennainen kysymys.\nArvoisa puhemies! Suomen talouden nykyiset haasteet ovat monella tapaa suuremmat kuin 90-luvun laman jälkeen. Meillä on edessämme kolme megaluokan haastetta: eläköitymisen aikaansaama kestävyysvaje, taloudessamme piilevä rakenteellinen ongelma, joka on syntynyt, kun pitkäaikaiset tukijalat, Nokia-klusteri ja paperi- ja konepajateollisuus, ovat kaikki isoissa ongelmissa, sekä kolmantena talouskasvuamme hidastava kansainvälisen talouden sitkeä taantuma.\nKun meiltä puuttuu vielä oma valuutta ja oma rahapolitiikka, ei samankaltainen vientivetoinen talouskasvu kuin 90-luvun loppupuolella ole edes mahdollista. Nyt on korkea aika ottaa taloutemme haasteet tosissaan. On saatava nopeasti lisää työtä ja toimeliaisuutta. Perussuomalaisten varjobudjetissa oli keinoja, ja voimme keksiä niitä hallitukselle lisääkin, jos hallitus ei itse keksi. Kysynkin pääministeriltä: olisiko nyt aika tehdä itsekkäämpää talouspolitiikkaa Suomen, isänmaamme, talouden turvaamiseksi?\nArvoisa puhemies! Meillä kaikilla oikeastaan ideologiaan katsomatta on isänmaallinen velvollisuus tehdä ne toimet, jotka vahvistavat Suomen julkisen talouden uskottavuutta. Se siis tarkoittaa budjettisopeutusta, menojen leikkauksia ja verojen korotuksia. Mutta aivan yhtä lailla meidän tulee etsiä niitä keinoja, joilla saamme lisää työtunteja tähän maahan eri vaiheissa oleville ihmisille, eri elämäntilanteissa oleville ihmisille. Eli lisää työtunteja koko elämän kestävään työuraan tai senaikaiseen työuraan, joka itse kullakin on. Ja sitten kolmas on se, että pitää etsiä toimenpiteitä, jotka lisäävät suomalaisen yrityselämän kilpailukykyä eli kykyä pärjätä globaalilla markkinalla, kykyä voittaa tarjouskilpailuja ja kykyä työllistää ihmisiä pääsääntöisesti Suomessa. Tämä ei tarvitse niinkään itsekästä ajattelua, vaan heittäytymistä, vastuuntuntoisuutta, kykyä tehdä myös vaikeita ratkaisuja, jotka eivät aina ole suosittuja mutta jotka ovat hyväksi tälle maalle.\nArvoisa herra puhemies! EU:n tukipaketit ovat kuin nigerialaiskirje, johonka nyt hallitus on vastannut ja rahaa menee.\nMutta en puhu tällä kertaa siitä. Puhun siitä, minkä takia hallitus, kun nyt puhutaan kasvusta ja työllisyydestä, ei puolusta suomalaista telakkateollisuutta. Minkä ihmeen takia te siellä hallituksessa — ja nyt haluan vastauksen myös sosialidemokraateilta, vaikkapa työministeri Ihalaiselta — ette anna valtiontakausta STX-telakalle, kun Suomi tukee näiden tukipakettien kautta kreikkalaisia telakoita? Mikä tässä voi olla, vai onko se niin, että he sitten vastapalvelukseksi ovat maksamatta veroja, vai mistä tässä on nyt sitten kysymys? Ja vielä kaiken lisäksi Kreikassa, missä veroja voitaisiin maksaa, varustamotoiminta ei maksa. Eli milloin suomalainen duunari saa varmuuden siitä, että suomalaisia laivoja Suomessa voi suomalaisella työllä tehdä?\nTelakkakysymys taitaa liittyä elinkeinoministeri Vapaavuoren toimialaan, mutta pääministeri on paikalla.\nArvoisa puhemies! Ihan lyhyesti, ettei vain tv:n katsojille jää väärää kuvaa tästä Kreikka-paketista: Mitään lisätukipakettia Kreikalle ei ole tehty. Kreikkalaiset veronmaksajat ovat maksaneet suomalaisille veronmaksajille tähän mennessä muistaakseni, onko se, 48 miljoonaa euroa korkoina. Tulevinakin vuosina maksavat korkoa, mutta vähän pienemmällä prosentilla.\nMutta mitä tulee tähän telakkaan: Valitettavasti tämä teema on semmoinen, että minä en voi tietysti kaikkea sitä tässä vaiheessa kertoa, koska minua sitovat Suomen lait, ja sen takia tämä avoin keskustelu valitettavasti on aika hankalaa. Mutta se tietysti pitää todeta, että jokainen meistä toivoo, että Suomessa olisi telakka, joka kykenisi rakentamaan Suomessa laivoja. Eli olisi telakka, jossa on omistaja ja joka kykenee toimimaan niin kuin markkinataloudessa yritys toimii. (Timo Soini: Niin kuin Kreikassa!)\nSuomi on tähän mennessä maana eri hallitusten aikana tukenut merkittäviä laivanrakennusprojekteja, muun muassa innovaatiotuella ja rahoituskustannuksia helpottamalla. Hallitus on valmis tulevinakin vuosina tässäkin ajassa osoittamaan oman panoksensa tätä kautta, mutta nyt toivotaan vain, että Suomessa on todella sellaista yrittäjyyttä ja sellaista elinkeinotoimintaa, joka kykenee ottamaan sen suomalaisen laivanrakennusosaamisen hyvään haltuun.\nArvoisa herra puhemies! Viime aikoina Suomessa on otettu mallia tai ainakin pyritty ottamaan mallia Saksalta. Sen vienti vetää, tuotanto on kilpailukykyistä ja tuotteet maailmankuuluja. Saksassa yli puolet nuorista menee peruskoulun jälkeen maan järjestelmän mukaiseen oppisopimuskoulutukseen, joka kestää kolmisen vuotta. Tarjolla on palkallista työtä ja käytännönläheistä opetusta, ja mukaan päässeille on tiedossa lähes takuuvarmasti työpaikka, josta maksetaan palkkaa 400—600 euroa kuukaudessa.\nLopputulos on hyvin toimiva, kun ajatellaan saksalaisten nuorten työttömyystilannetta. Nuorisotyöttömyysaste on 7,9 prosenttia, Suomessa on liki 18 prosenttia. Kysynkin asianomaiselta ministeriltä, tunteeko hän Saksan oppisopimusjärjestelmän ja voitaisiinko Suomeen ottaa mallia siitä.\nArvoisa puhemies! Kyllä tunnen saksalaisen koulutusjärjestelmän ja oppisopimuskoulutusjärjestelmänkin. (Ben Zyskowicz: Niin, itäsaksalaisen!) Saksassahan on tämä koulutusjärjestelmä myöskin hyvin osavaltiokeskeinen, niin että se ei ole sillä tavalla ehkä yhtenäinen kuin meillä.\nHallituksella ja opetusministerillä on menossa työ sen puolesta, että myöskin nuorten oppisopimuskoulutusta ollaan halukkaita ja valmiita lisäämään. Me saimme myöskin merkittävän tuen tälle asialle, kun työmarkkinajärjestöt esittivät meille noin kuukausi sitten yhteisesti pohdittuja esityksiä esimerkiksi tällaisesta tuetusta oppisopimuskoulutuksesta, niin sanotusta 2+1-mallista, jossa tämä viimeinen vuosi ammatillisessa koulutuksessa tapahtuisi työpaikalla. Tästä on jo nyt menossa opetusministeriön käynnistämät kokeilut, ja tavoitteeni ja hallituksen tavoite on se, että nuorten oppisopimuskoulutusta merkittävästi lisätään. Osana myöskin meidän yhteiskuntatakuuta ollaan lisäämässä työnantajille korvausta, joka nousee noin 100—200 eurosta 800 euroon, ja tälläkin houkuttelemme myöskin työnantajia palkkaamaan nuoria oppisopimuskoulutukseen. Itse asiassa jonkunmoinen ongelma on se, että me haluaisimme saada (Puhemies koputtaa) työnantajia enemmän mukaan tähän koulutukseen.\nOliko ministeri Ihalaisella? Olkaa hyvä.\nArvoisa puhemies! Haluaisin palata vähän tähän telakka-asiaan.\nMinä toivoisin, että me poliitikot emme nyt hirveästi ainakaan ääneen vaikeuttaisi niitä keskusteluita, joita käydään niitten kesken, jotka nyt telakka-asioista neuvottelevat: tilaajat, rahoittajat ja telakka. Annettaisiin työrauha.\nOn selvää, että me toivomme, että tähän maahan tulee vielä uusia tilauksia, joita onneksi nyt on saatu Suomeen, laivatilauksia, niin kuin kaikki tiedämme. Se on selvä asia, ja hallitus toivoo sitä. Niin kuin tässä pääministeri hyvin sanoi, hallitus on aikaisemminkin tukenut eri tavoin telakkateollisuutta. Se on jopa alana ainoa rakennemuutosala Suomessa, ja on selvää, että hallitus voi olla mukana niillä toimilla, mitkä ovat sekä EU-lainsäädännön mukaan mahdollisia että muuten järkeviä, mutta rajansa niissäkin.\nKysymys ei ole nyt siitä, etteikö hallitus tee niitä toimia, mitä se pystyy, tukeakseen, että Suomessa syntyy telakkateollisuutta ja uusia tilauksia. Tämä on nyt hyvä tehdä selväksi, että kysymys on nyt tilaajien, telakoiden ja rahoittajien välisistä keskusteluista, ja annettaisiin heille työrauha.\nTämä minulle kelpaa, tämä vastaus, mutta koska hallitus vastaa siihen, että tukirahoilla ylläpidetään kreikkalaista telakkateollisuutta?\nArvoisa puhemies! Törmäsin viime viikonloppuna tähän edustaja Soinin väitteeseen, jonka hän oli muistaakseni Yleisradion haastattelussa todennut. Sen jälkeen selvitimme Kreikan nykyisen ohjelman, joka on yhdessä kumppaneiden kanssa sovittu, eli Kansainvälisen valuuttarahaston, Euroopan komission, Euroopan keskuspankin, euromaiden kesken yhdessä sovittu rakenneuudistusohjelma Kreikan talouteen. Sieltä ei löydy mitään mainintaa telakkateollisuuden tukemisesta, eli tältä osin tuo teidän tietonne, edustaja Soini, ei pidä paikkaansa, tai sitten minulle ministerinä on annettu väärää tietoa.\nArvoisa herra puhemies! Ulkomaankauppaministeri Alexander Stubb vieraillessaan heinäkuussa Ateenassa sanoi, että Kreikka hakee kasvua turismista, maataloudesta ja telakkateollisuudesta. Kovin on outoa, jos turismi ja maatalous — alue- ja rakennetuet koheesion kautta — saavat tukea, mutta telakkateollisuus mukamas ei saa.\nArvoisa puhemies! Minä puhun sen tiedon perusteella, jota komissiosta on valtiovarainministeriön virkamiehille toimitettu, eli kun Kreikalle on tehty ohjelma oman taloutensa kuntoonsaattamiseksi ja yhteiskuntarakenteiden uudistamiseksi, jota euromaat ovat lainarahalla rahoittamassa, niin tämä ohjelma ei sisällä minkäänlaisia telakkatukia.\nArvoisa puhemies! Talouden viestit todellakin ovat huolestuttavia. Yksi hallitusohjelman keskeisimmistä tavoitteista oli kääntää valtiontalouden alijäämä alle prosenttiyksikköön bruttokansantuotteesta ja velkasuhde laskuun. Olemme kriisissä. Jopa valtiovarainministeriön ylin virkamies Raimo Sailas sanoi pari viikkoa sitten, että talouden pohja, jolle hallitusohjelma on rakennettu, ei pidä. Olemme menossa siis kriisiin, mutta toisaalta me suomalaiset olemme vahvimmillaan juuri kriisissä, jos me tunnistamme kriisin ja toimimme yksituumaisesti. Kysynkin pääministeriltä: onko hallitus luopunut näistä keskeisistä hallitusohjelmatavoitteistaan, ja mitä aiotte tehdä tämän yksituumaisuuden löytämiseksi?\nArvoisa herra puhemies! Hallitus ei ole luopunut näistä tavoitteista. Viime keväänä ja hallitusohjelmaa tehdessämme leikkasimme budjettia ja nostimme veroja sen verran, että sen hintalappu tämän vaalikauden lopussa on 5 miljardia euroa, ja sen tavoitteena oli kääntää velkaantuminen laskuun. Jos nyt näyttää siltä, että tämä ei riitä, niin sitten me leikkaamme lisää ja nostamme lisää veroja ja ajoitamme sen niin, että se häiritsee mahdollisimman vähän tätä suhdannetilannetta.\nMutta toinen osa teidän kysymyksestänne oli tämä yksituumaisuuteen liittyvä. Arvostan sitä erittäin suuresti. Teillä itsellänne on ollut ihan hyviä esityksiä talouden vauhdittamiseksi. Me tarvitsemme itse asiassa kaikkia hyviä esityksiä pysyvän kasvun aikaansaamiseksi ja työtuntien määrän lisäämiseksi Suomessa. Me tarvitsemme niitä rakenteellisia uudistuksia, joiden nimiin kaikki vannovat mutta jotka eivät ole helppoja. Rakenneuudistus on helppo sanoa, mutta sitten pitää olla sitoutunut niitä myös tekemään. Jokainen voi omalta osaltaan miettiä, mitkä ovat rakenneuudistuksia, jotka lisäävät tehtyjen työtuntien määrää tässä maassa ja toisaalta (Puhemies koputtaa) jotka vahvistavat sitten talouskasvua myös pidemmällä aikavälillä. Siihen tarvitaan yksituumaisuutta.\nArvoisa puhemies! Nyt jos koskaan Suomessa tarvitaan miljardi-investointeja tulevaisuuteen ja sellaisten välttämättömyysinvestointien liikkeelle saamista, jotka joskus pitää tehdä. Mutta tällä menolla, jolloin Suomen vienti tökkii, jolloin kilpailukyky on huono, me emme voi ottaa velkaa, jolla rahoittaisimme nämä välttämättömyys- ja tulevaisuusinvestoinnit.\nKysymykseni kuuluu pääministerille: Onko teillä nyt kyky ja valmius — uskon, että teillä kykyä on — ja valmiutta koko hallituksella, onko sitä kaikilla nyt siihen, että te yhdessä työmarkkinajärjestöjen kanssa neuvottelette sellaiset sopimukset, joilla Suomessa yksikkötyökustannukset, jolla Suomessa tuottavuus ja ylipäänsä ne kilpailukyvyn edellytykset rakennetaan sille kunnolle, että Suomen teollisuus ja vienti lähtevät uudelleen reippaaseen nousuun ja sen ansiosta voidaan luottaa siihen, että Suomi selviää jatkossa siitä velasta, minkä kenties otamme nyt, jolla panemme nämä tulevaisuusinvestoinnit ja välttämättömyysinvestoinnit liikkeelle? Saatteko nämä partit yhteiseen pöytään, vastuulliseen pöytään, rakentamaan Suomelle tulevaisuuden tien?\nArvoisa puhemies! Edustaja Pekkarinen puuttui erittäin tärkeään osaan tätä talouskasvua ja hyvinvointiyhteiskunnan tulevaisuutta, nimenomaan kustannuskilpailukykyyn, ja siinä työnantaja- ja palkansaajajärjestöt ovat paljon vartijoina, koska he sopivat työn kustannuksista ja työnteon ehdoista, jotka vaikuttavat siihen, kuinka monta työpaikkaa Suomessa on ja kuinka monta työtöntä Suomessa on. Tähän vaaditaan tietysti tahtoa työnantaja- ja työntekijäjärjestöiltä, ja toivon todella, että sitä tahtoa on Suomen nimissä.\nKuten tiedetään, meillä hallituksella ei ole ideologista liimaa, mutta meillä on yhteinen suomalainen missio ja velvollisuudentunne Suomen tulevaisuutta kohtaan, ja se sama velvollisuudentunne Suomen tulevaisuutta kohtaan toivon mukaan koskettaa työmarkkinajärjestöjä, koska tällä hetkellä me voimme tehdä paljon Suomen tulevaisuuden puolesta, sen puolesta, että tässä maassa on riittävästi työpaikkoja ja sitä kautta verotuloja ja sitä kautta hyvinvointipalveluja, tai sitten me voimme viedä Suomea entistä hankalampaan tilanteeseen. Minä uskon, että sitä tahtoa löytyy. Kriisitietoisuus on kasvamassa. Me emme tarvitse pelottelua, mutta me tarvitsemme sitoutuneisuutta.\nArvoisa puhemies! Jotta työtunneille on käyttöä, tarvitaan yrityksiä. Jotta meillä on yrityksiä, yritykset tarvitsevat kilpailukykyä. Jotta kilpailukykyä on, tarvitsemme ennen kaikkea kustannuskilpailukykyä. (Vasemmalta: Työntekijöitä ei tarvita!) Markkinat toimivat raadollisesti. Pudotuspeli on kova. Mitä halvempi hinta, sitä enemmän markkinaosuuksia.\nPääministeri Katainen, kysyn: Minkälaisia mahdollisuuksia hallitus näkee sen suhteen, miten pystymme vaikuttamaan kustannuksiin niin pitkällä kuin lyhyellä tähtäimellä? Millaisia kannustimia hallitus voi tehdä, jotta työmarkkinajärjestöt saadaan näihin yhteisiin talkoisiin mukaan?\nArvoisa puhemies! Minä en halua ottaa nyt tässä vaiheessa kantaa konkreettisiin toimenpiteisiin sen takia, että me käymme läpi niitä hallituksen sisällä, etsimme yhdessä yhteiset ratkaisut. Nyt me tarvitsemme enemmän avaraa mieltä kuin niitä, että tätä, tätä ja tätä ja tätä ei saa tehdä. Me tarvitsemme avaraa mieltä, jotta jää jäljelle koko joukko vaikuttavia toimenpiteitä. Suomesta ei koskaan tule halpatuotantomaata. Me emme varmasti ole koskaan halvimman tuotannon maa, mutta me voimme olla älykkäimmän tuotannon maa, tehokkaimman tuotannon maa ja innovatiivisin maa, jolloin sille tuotteelle on mahdollista maksaa myös hyvää hintaa. Tämä on tietysti se meidän kaikkein keskeisin tavoite. Meidän pitää myös tässä hintakilpailussa pysyä mukana muiden Suomen kaltaisten maitten kanssa. Aivan yhtä lailla Saksa, Ruotsi kuin Suomikin perustaa sen oman tulevaisuutensa tälle samalle filosofialle, ei halpatuotannolle vaan älykkäimmälle, tehokkaimmalle, innovatiivisimmalle tuotannolle. Näitten maitten kanssa meidän pitää pystyä olemaan kustannuskilpailukyvyssä samalla tasolla, muutoin saksalainen (Puhemies koputtaa) tai ruotsalainen voittaa ne työpaikat, joita suomalainen voisi muussa tapauksessa voittaa.\nArvoisa puhemies! Kun esitin alkuperäisen kysymyksen pääministerille ja kysyin siinä itsekkäämmästä talouspolitiikasta, kysymys oli siitä, kuinka pitkälle Suomi on hyväksynyt sellaisia talouspoliittisia ratkaisuja, joilla ammutaan omaan jalkaan. On tehty energiapoliittisia ratkaisuja — hyväksytty rikkidirektiivi jnp. — on otettu ulkomailta velkaa ja pistetty se EVM:n pääomaksi, on otettu riskejä Euroopassa. Tätä tarkoitin sillä, kun kysyin, että voidaanko nyt tässä vaiheessa ajatella Suomen taloutta, ottaa pikkuisen itsekkäämpi asenne niin, että kannetaan huolta enemmän Suomen taloudesta.\nArvoisa puhemies! Noista esimerkeistä: esimerkiksi rikkidirektiivi on oikea huolenaihe. Hallitus yritti löytää siihen ratkaisun, mutta kun päätös tehtiin enemmistöpäätöksellä, meillä ei ollut yhtään muuta kaveria, ei edes ympäristömaista, joka olisi tukenut meidän näkemyksiämme, (Timo Soini: Kyllä porukkaan on eksytty!) jolloin olisi pystytty rajoittamaan rikkidirektiivin aiheuttamia ongelmia Suomelle tai ainakin jaksottamaan niitä pidemmälle aikajänteelle. Tällä hetkellä hallitus etsii sellaisia keinoja kompensoida niitä ongelmia, jotka lyhyellä tähtäimellä meille soveltuvat.\nMutta mitä tulee sitten tähän itsekkyyteen, esimerkiksi siihen, että Suomi vetäytyisi tai ei osallistuisi euron vakauttamiseen tähtääviin operaatioihin, niin minun on hirveän vaikea nähdä, mitä hyötyä siitä olisi Suomen teollisuudelle, suomalaisille työpaikoille tai yhteiskunnalle. Nämä päätökset ovat olleet ja tulevat olemaan erittäin epäsuosittuja, sen kyllä alleviivaan: minulla on vähän kokemusta niistä. Mutta jos me lähdemme sille tielle, että itsekkyys tarkoittaa euroalueen vakauden särkemistä entisestään, vakauden puutteen syventämistä, niin kyllä me silloin kärsimme kaikki.\nEli tämä on vaikeaa, tämä ei ole helppoa, tämä vaatii vastuunkannon kykyä, tämä vaatii kykyä sitoutua tulevaisuuteen ja tehdä myös vaikeita ratkaisuja.


Pääkirjoitus 27.2.2014: Kaikki pitää hoitaa - ja paremmin\nKaikki pitää hoitaa - ja paremmin\nTorstai 27.2.2014 klo 03.15\nLuottamus kostautui Mannerheim-elokuvan alihankkijoille, myös Tuukka Temosen dokumenttihelmi on naarmuuntunut.\nTuukka Temosen poikkeuksellisen avoin dokumentti saanee hyvät arviot, mutta hänen toimintatapansa voi vaikeuttaa jatkossa muidenkin dokumentaristien herkkää työtä.\nSelma Vilhusen ja Kirsikka Saaren lyhytelokuva Anna mun kaikki hoitaa toimii parodiana suomalaisen elokuvatuottamisen ongelmista. Kotiäitiä esittävän Joanna Haarttin kompastuminen kadulla on kuin metafora Markus Selinin kuvaamatta jääneelle suurelokuvalle Mannerheimista ja sille luottamusvajeelle, joka on syntynyt Tuukka Temosen ja Niinistön kampanjatiimin välille.\nVähätuloisten taiteilijoiden 50 000 euron budjetilla luoma hyvän tuulen elokuva niittää mainetta Suomen kaikkien aikojen toisena Oscar-ehdokkaana, sen sijaan konkurssiin ajautunutta Mannerheim-elokuvaa valmisteltiin 7 miljoonalla eurolla 15 vuoden ajan, ilman että yhtään kohtausta olisi tallentunut filminauhalle.\nTV1:n MOT paljasti Mannerheim-hankkeen megalomaanisen eriarvoisuuden.\nPieteetillä pukuja ja asusteita valmistaneet pienyrittäjät ja työntekijät jäivät ilman korvausta, mutta Renny Harlin kuittasi elokuvasta 700 000 euron palkkion. Autenttista suurelokuvaa rakennettiin nappien monogrammeja myöten, silti rahoitus oli tuuliajolla. Konkurssin jälkeen kassakaapissa on yhä tallessa parikymmentä käsikirjoitusversiota.\nJörn Donnerin arvio Mannerheim-hankkeen kansainvälisestä kiinnostavuudesta on tyly. Tuottajaksi aikoinaan pyydetty Donner ei olisi "koskenut siihen pitkällä kepilläkään".\nPresidentti Sauli Niinistö vetää donnermaista etäisyyttä Tuukka Temosen Presidentintekijät-dokumenttiin - hänkään ei aio koskea elokuvaan "edes viiden metrin kepillä". Tosin tuotantoyhtiöstä kerrotaan, että presidentti on soittanut yhtiöön "useita kiihtyneitä puheluita" tennisottelunsa kuvamateriaalista.\nKohun ansiosta Tuukka Temosen dokumentti tehnee katsojaennätyksiä.\nAutenttinen kuvaus presidentinvaalikampanjan kulisseista on dokumentaarinen helmi, perustuuhan se satojen tuntien materiaaliin ja luottamuksen tuomaan poikkeukselliseen estottomuuteen.\nKokoomuksen huono kriisinhallinta ja kiusallinen puhe Niinistöstä tuo vahingoniloa muille puolueille, mutta opettaa myös dokumentteihin jatkossa lupautuville pelon kieltä. Kaikki ääneen sanottu on materiaalia, nyt varomattomuus kostautuu etenkin Taru Tujuselle ja Kirsi Pihalle.\nKehnosta tuottamisen ammattitaidosta kertoo, että osapuolet ovat ajautuneet täydelliseen erimielisyyteen veto-oikeudesta. Tuotantoyhtiö vierittää yllättäen vastuun kirjallisen sopimuksen laatimisesta kuvausten kohteille.\nTuukka Temosen edellinen luottamuksellinen dokumentti Tarja Halosesta tehtiin toisella tyylillä. Ovet pysyivät kiinni aina kun presidentti määräsi.


Otteluennusteet, Premier League, La Liga, Serie A 22.10.2021 - Vedonlyönti vedonlyönnistä\nOttelun ennusteet, Valioliiga, La Liga, Serie A 22.10.2021\nTasaa tai voita Aston Villa, kerroin 1.80\nAston Villa on voittanut 3 viimeistä suoraa tapaamista Arsenalin kanssa, mikä on todella demotivoiva tilastot Mikel Artetan luottamuksellisille. Jälkimmäiset ovat voittaneet vain kolme kahdeksasta Valioliigan ottelusta tällä kaudella. Aston Villa on onnistunut voittamaan melko vahvoja joukkueita, kuten Everton ja Manchester United, vastaan. Pienellä tuurilla Dean Smithin pojat voivat saada positiivisen tuloksen myös Emirates -stadionilla.\nFiton Osasuna, kerroin 1.83\nOsasuna on voittanut neljä viidestä viimeisestä La Liga -ottelustaan. Samaan aikaan Granada on voittanut vain yhden kahdeksasta mestaruudesta tällä kaudella. Lisäksi he ovat hävinneet neljä näistä yhteenotoista. Isännät voittivat Villarrealia vastaan siirron tuloksella 4-5, mikä vahvistaa jälleen hyvän hetken. Granadaa vastaan Osasuna on tyytyväinen vain voittoon.\nFiton Torino, kerroin 1.75\nToistaiseksi Genovan joukkue on hävinnyt neljä tällä kaudella pelatusta 4 Serie A -pelistä. Torino on tällä välin saavuttanut vain yhden kotivoiton viimeisestä 8 ottelustaan, mutta nämä kohtaamiset ovat olleet Serie A:n kuuden parhaan joukossa olevia joukkueita vastaan. Genoa on vaatimaton vastustaja, joka ei ole onnistunut löytämään verkkoa kahdella viimeisellä siirrolla mestaruussarjassa. . Tästä syystä Torino on suosikkijoukkue, joka saa 1 pistettä.\nMuut ennusteet, Bundesliga, Ligue 1, Eerste Divisie (22. lokakuuta)\nSaint-Etienne VS Angers Tasapeli tai voita Saint-Etienne 1.40\nADO Den Haag VS Lastuvilla Fiton ADO Den Haag 1.83\nFC Dordrecht VS FC Den Bosch Yli 2.5 maalia tehdään 1.47\nJong FC Utrecht VS TOP Oss Voitti Jong FC Utrechtin 2.15\nNAC Breda VS MVV Maastricht Molemmat joukkueet tekevät maalin 1.72\nTelstar VS Helmond Voittaa Telstarin 1.83


Kaveria Jyväskylästä | Cosmopolitan.fi\nOlen asunut alle vuoden Jyväskylässä ja kärsin hieman seuran puutteesta. Tykkään puuhailla ja viettää aikaa yksinkin, mutta kaipaisin kavereita. Muutamia ystäviä löytyy Jyväskylän seudulta, mutta olisi kiva tutustua uusiin ihmisiin.\nOlen 22-vuotias opiskelija nainen. Tykkään urheilla, katsoa elokuvia, lukea ja kirjoittaa. Tykkään myös keskustella syvällisiä ja ei niin kovin syvällisiä. Olen aika puhelias tosin aluksi saatan olla aika ujo, mutta kemioiden kohdatessa pääsen omaan kuosiini. En ryyppää enkä biletä, mutta tykkään silti pitää hauskaa ja hullutella. Luonto ja eläimet ovat lähellä sydäntäni.\nJos haluat tutustua, olit sitten mies tai nainen kaverimielessä, laita ihmeessä viestiä tulemaan begi4goid@gmail.com.


Kengät arkistot - Page 6 of 52 - Magicpoks\nKenkäostoksille lasten kanssa?\nlapsetTags: Kengät, Lasten vaatteet\nKoko eilinen ilta meni kanahäkkivaraston ja kodin väliä ravatessa, sovittelin lapsille kenkiä ja vaatteita, mahtuuko vielä vai laitetaanko eteenpäin? Kerroinkin jo, että täydensimme lasten kesäkenkävalikoimaa useammilla kenkäpareilla ja nyt tilanne vaikuttaa hyvältä, Sampalle vielä tarvitsen kesäksi jotkut kevyet kesäkengät, sandaalit, flipflopit tai Crocsit.\nOstan lasten kengät mieluiten yleensä myymälästä, koska oikean koon löytäminen tuottaa itselleni päänvaivaa, enkä jaksa vaihtorumbaa. Itseasiassa vaikka kenkä olisi lapsella jalassa, niin ei ole helppoa sanoa onko se sopiva vai ei, Rebekka osaa onneksi jo selvästi kertoa, jos jostain painaa tai puristaa. Meidän lapset kirmailevat sovitettavat kengät jalassaan kaupan käytävillä ja usein kysäisen myyjää vielä apuun tarkistamaan kenkien sopivuuden.\nMielestäni ehkä helpoin tapa tarkastaa kengän riittävä koko on ottaa kengästä irtopohjallinen pois ja pyytää lasta seisomaan sen päällä. Joskus olen piirtänyt lasten jalan ääriviivat paperille ja sen avulla metsästänyt sopivia kenkiä. Sanotaan, että ”kasvunvaraa” tarvitsisi olla se 1,5 cm, mutta se ei kyllä päde kaikkiin kenkiin, esim. sandaaleihin tai ballerinoihin, sillä pitäähän kengän kuitenkin pysyä jalassa.\nInventaario meneillään. Kyllähän näitä kenkiä riittää, mutta näistä osa tosiaan on jo jäänyt pieneksi.\nSamuelille ostettiin valkoiset tarralliset Adidaksen Superstarit Intersportista. Näitä ei ehkä päiväkotiin kannata laittaa – tai no miksei, mutta ehkä valitsisin silloin vaikkapa mustat?\nOllaan jo useampana keväänä ostettu tällaiset lenkkarit Stadiumista, hintalaatusuhteeltaan loistavat. Joustonauhojen ansiosta lapsen on helppo ja nopea laittaa ne itsekin jalkaan. Sampalla on ainakin aikaisempina vuosina mopoillessa tai potkupyöräillessä kuluneet kengät puhki, joten yhdessä kesässä kenkiä todella kuluu. Päiväkodissa on myös sen verran railakasta ulkoilua, että kengät ovat koetuksella – ja ovat toisinaan myös aikamoisen kurakuorrutuksen alla.\nViime kesänä meiltä katosi mystisesti yhdet Niken tennarit! Outo juttu, niitä ei koskaan löytynyt mistään, joko kengät jäivät jonnekin tai joku vaan tarvitsi niitä enemmän kuin Samuel. Sorruttiin siellä Stadiumissa ”osta kolme, maksa kaksi” -tarjoukseen, no eiköhän nämäkin käyttöön tule :)\nRebe halusi samanlaiset Air Maxit, kuin minulla. Isojen tyttöjen lenkkarit, jotka menevät ehkä myöhemmin myös veljelle.\nViime kevään Conssit on koon puolesta siinä ja siinä, etenkin Rebelle nuo taitavat olla vähän naftit, ajattelin kuitenkin säästää ne vielä Sampalle.\nNämä ainakin olivat jo auttamatta jääneet liian pieniksi kaikki! Ensi lauantaina Inchin blogikirppiksellä yritän päästä eroon kaikista pieneksi jääneistä lastenvaatteista ja kengistäkin, tulkaa ihmeessä penkomaan :)


Herantis Pharma Oyj:n optio-oikeuksilla merkityt osakkeet - Herantis Pharma Oyj\nYhtiötiedote 28.5.2019 kello 9:00\nHerantis Pharma Oyj:n optio-ohjelmien 2010 ja 2014 optioilla on merkitty 32.000 osaketta. Optio-oikeuksien perusteella merkityt uudet osakkeet odotetaan rekisteröitävän kaupparekisteriin tänään 28.5.2019. Uudet osakkeet tuottavat omistajilleen osakkeenomistajan oikeudet rekisteröintipäivästä lähtien.\nOptioilla tehdyillä merkinnöillä ei osakepääomaa koroteta, vaan koko merkintähinta, yhteensä 1,60 euroa kirjataan sijoitetun vapaan oman pääoman rahastoon. Merkintöjen seurauksena Herantis Pharma Oyj:n osakkeiden ja äänien määrä nousee 6.062.287 osakkeeseen ja ääneen.\nKaupankäynnin merkityillä osakkeilla arvioidaan alkavan NASDAQ Helsinki Oy:n ylläpitämällä First North Finland -markkinapaikalla yhdessä vanhojen osakkeiden kanssa 31.5.2019 alkaen.\nOsakkeiden lukumäärä: 6.062.287\nOsakepääoma: 80.000,00 euroa


Kalsium - Kalsium ravintoaineiden asiantuntijaltasi!\n0 tuotetta kategoriassa Kalsium Haullasi ei löytynyt tuloksia\nnu3.fi verkkokaupasta löydät kattavan valikoiman erilaisia kalkki- ja vitamiini-tabletteja, joiden avulla voit turvata kalsiumin saannin, mikäli et saa sitä riittävästi ravinnosta. Tämä voi olla etenkin kasvissyöjille, maitoallergikoille tai kasvuiässä oleville nuorille. Kalsium on kaikille ihmisille välttämätön ravintoaine, jonka puutos voi pahimmillaan johtaa luukatoon. Tämän takia on erityisen tärkeää, että varsinkin kasvuiässä olevat nuoret saavat sitä riittävästi.\nOn hyvä myös ymmärtää, että kalsiumin lisäksi elimistö tarvitsee toimiakseen myös magnesiumia. Nämä kaksi ravintoainetta yhdessä D-vitamiinin kanssa pelaavat usein yhteen, jonka takia niitä on myös yhdistetty monissa saatavilla olevissa tableteissa.\nKalsium magnesium–tabletit edistävät muun muassa:\n• lihasten normaalia toimintaa\n• normaalia proteiinisynteesiä\n• veren normaalia hyytymistä\nLisäksi magnesium auttaa vähentämään väsymystä ja uupumusta sekä osallistuu solujen jakautumisprosessiin.\nLuonnolliset kalsiumin lähteet\nKaikkea kalsiumia ei tarvitse eikä kannatakaan hankkia suoraan tableteista, vaan usein sitä voidaankin hankkia riittävästi ravinnosta, jos monipuolista ruokavaliota noudatetaan. Luonnollisesti maito on yleisin kalsiumin lähde Suomessa, mutta se ei sovellu kaikille. Esimerkiksi maitoallergikot ja muut maitotuotteita välttävät eivät pääse hyödyntämään maidon ja juuston korkeaa kalsiumpitoisuutta. Näissä tapauksissa kalsium magnesiumin saantia tulisi tarkkailla tavallista enemmän.\nMuut hyvät kalsiumin lähteet ovat muun muassa: soijamaito, tofu, lehtikaali, parsakaali ja valkoiset kypsentämättömät pavut, joista saadaan melko tehokkaasti tarvittava määrä kalsiumia. Tosin, jos esimerkiksi parsakaali ainut kalsiumin lähde, niin sitä tulisi syödä yli 0,5 kiloa päivittäin, jotta noin 800 milligramman päivittäin kalsiumannos saadaan. Kasvuikäisten nuorten tai raskaana olevien naisten vielä sitäkin enemmän.\nLuonnolliset kalsiumin lähteet ovat aina parempia kuin lisävitamiinit, eikä monipuolista ruokavaliota tulisi ikinä korvata lisäravinteilla. Jos kuitenkin kärsit kalsiumin puutteesta, niin kalsium magnesium –tabletit ovat helppo tapa varmistaa riittävä ravintoaineiden saanti. Erityisesti riskiryhmään kuuluvien ihmisten kannattaa miettiä ovatko luontaiset kalsiumin lähteet riittävät. Jos esimerkiksi vanhemmilla tai vaikkapa sisaruksilla on todettu luukatoa, niin kannattaa keskustella oman lääkärin kanssa.\nKotiTerveysRavintoaineetKivennäisaineet & CoKalsium Tuotetta ei ole saatavilla.


Taiwanin presidentti uusi valansa - Ulkomaat - Uutiset - MTV.fi\nTaiwanin presidentti uusi valansa\nUlkomaat Julkaistu 20.05.2004 10:04 (Päivitetty 21.05.2004 10:18)\nTaiwanin presidentti Chen Shui-bian on vannonut virkavalansa uudelleenlaskennan varjossa. Kiistanalaiset äänet saattavat kääntää vaalituloksen. Asia ratkeaa oikeudessa.\nTaiwanin presidentti Chen Shui-bian on vannonut virkavalan toiselle nelivuotiskaudelleen. Tapahtumaa seurasi presidentin palatsin edustalla Taipeissa noin 200000 ihmistä. Chen vannoi valan suunnitelmien mukaan, vaikka toissapäivänä kävi ilmi, että presidentinvaalien äänten uudelleenlaskennassa oli löydetty lähes 40000 kiistanalaista ääntä. Asia menee seuraavaksi oikeuden käsittelyyn, ja päätöstä odotetaan vasta kuukausien päästä.\nChen voitti opposition ehdokkaan vaaleissa hiuksenhienolla 0,2 prosenttiyksikön erolla eli noin 30000 äänellä. Lien Chanin kannattajat syyttivät hallitusta tuloksen peukaloinnista ja vaativat äänten tarkistuslaskentaa. Vaalivilppisyytteiden lisäksi Chen yritettiin keväällä murhata.\nVirkaanastujaispuheessaan Chen Shui-bian painottanut pyrkivänsä tasapainottamaan Taiwanin Kiinan-suhteet. Toisen nelivuotiskautensa aloittavan Chenin mukaan Taiwan ei pyri itsenäiseksi. Presidentti pyysi Kiinaa kunnioittamaan Taiwanin pyrkimyksiä demokratiaan ja rauhaan. Chenin mukaan Kiinan esittämä sotilaallinen uhka vain eristää Taiwanin kansan Kiinan yhteydestä. Yhdistymistä Kiinaan presidentti ei halua sulkea pois.\nVenäjän metsien yksityistäminen ongelmallista Presidentin murhaa yrittänyt pidätettiin Pakistanissa


Nieminen ja Kontinen kaatoivat erittäin kovan parin - Suomen Davis cup -paikka varmistui\nNieminen ja Kontinen varmistivat Suomen Davis cup -paikan\nlauantai 17.09.2011 klo 17:11 (muokattu 17.09.2011 klo 17:11 )\nJarkko Nieminen ja Henri Kontinen kaatoivat puolalaiset Mariusz Fyrstenbergin ja Marcin Matkowskin.\nJarkko Nieminen (kuvassa) ja Henri Kontinen pelasivat voittoisasti Espoossa. EERO LIESIMAA\nSuomen tennismaajoukkue varmisti voiton Davis cupissa Puolasta, kun Henri Kontinen ja Jarkko Nieminen iskivät nelinpelin nimiinsä Espoon areenassa. Kontinen/Nieminen päihitti sensaatiomaisesti 7–6 (1), 7–6 (5), 6–4 duon Mariusz Fyrstenberg/ Marcin Matkowski.\nSuomalaisyhdistelmän onnistuminen oli ennakkoasetelmiin nähden varovasti ilmaisten yllättävä. Voitto on kaikkien aikojen kovin duppelipäänahka suomalaisille. Fyrstenberg/Matkowski pelasi reilu viikko sitten Yhdysvaltain avoimien loppuottelussa ja kumpainenkin on rankattu ATP:n nelinpelilistalla sijalle 11.\n– Meidän piti pelata parasta peliämme, jotta voittaisimme yhden maailman parhaan nelinpeliparin. He pelasivat US Openin finaalissa, ja ovat myös yksi parhaista Davis cup -pareista, Nieminen kuvasi.\nNiemisen uran paras duppeliranking on 42, sen hän saavutti tammikuussa 2008. Nyt Nieminen löytyy ATP:n nelinpelilistalta sijalta 104, Henri Kontinen 243!\n– Monta kertaa olen pelannut maailman ykkösparia vastaan, mutta näin hyvää partneria minulla ei ennen ole ollut, Nieminen kehui Kontista.\nSuomalaiset menettivät mittelössä vain yhden syöttövuoron, kun Kontinen breikattiin.\n– Yksi breikkaus kahteen päivään ei ole heikosti, Kontinen veisteli.\n– Meillä ei ollut monta huonoa yksittäistä pistettä, Niemisen komppaus kuului.\nVoitto ja karku tavoittamattomaan 3–0-johtoon tietää Suomen pysymistä Eurooppa-Afrikan 1. ryhmässä. Nyt maajoukkuekapteenilla Kim Tiilikaisella ja varakippari Pasi Virtasella on mahdollisuus peluuttaa kouliten sunnuntaina miehistön nuorempia pelureita.\nPyhän kaksinpeleissä voidaan hyvinkin nähdä Suomea edustamassa vasta neljä DC-ottelua kokenut Harri Heliövaara, 22, sekä Henrin pikkuveli Micke Kontinen, 18, joka on mukana vasta toista kertaa maaottelumiehistössä.\nAlkujaan Suomi oli nimennyt Niemisen nelinpelipariksi Heliövaaran, mutta Davis cup -sääntöjen mukaisesti käytti mahdollisuutta vaihtaa pelaajaa vähintään tuntia ennen ottelua. Moni uskoi ennakkoon, että Kontista säästeltäisiin hankkimaan sunnuntailta piste kaksinpelistä.\n– Tavoitteena oli voitto nelinpelistä, siksi paras yhdistelmämme pelasi, Suomen kapteenisto myhäili tyytyväisenä ison maalin saavuttamista.


Lindan lanka terapia: arvonta 15.4 asti\nLähettänyt Linda klo 22:51\nRed Dragon 6 April 2012 at 23:17\nKolmella arvalla osallistun arvontaasi <3. Lähden tavoittelemaan tuota nro 1 väritoivetta.\nLinkitän huomenna lauantaina 7.4.2012.\nSuosikki käsityölehti tällä hetkellä on Ottobre Design Kids (ompeluun kyllä eniten), mutta Suuri Käsityö -lehti on toinen.\nPrusiluska 7 April 2012 at 07:47\nTäydellinen arvonta, kiitos. Osallistun täysillä eli kolme arpaa. Jos onnistaa, niin 09 olisi mieluisin. Käsityölehdistä lemppari on varmaan Novita. Mitään väriä en vierasta.\nDrucilla 7 April 2012 at 08:09\nKahdella arvalla mukana! :D Nettilehdistä Knitty, paperilehdistä tällä hetkellä lemppari taitaa olla Filati Handknitting. Kunstgarneista väri nro 11. Ehdoton inhokkini on harmaa.\nSimpura 7 April 2012 at 08:32\nVau, kolmella mukaan:)\nNovita kai se on mieluisin lehti, sillä siitä tulee eniten toteutettua neuleita.\nJos onni potkii, niin tuo 05 voisi olla mieluisin väri.\nNeule-Kirppu 7 April 2012 at 09:23\nKiva arvonta! Tulen mukaan kahdella arvalla. Mieluisin käsityölehti on Moda tai Novita. Mieluisin väri on 05.\nKirsiJ 7 April 2012 at 09:42\nKaksi arpaa: Moda on ihan ihana, koska se tulee minulle ja suosikkivärini noista on 10.\nHeli 7 April 2012 at 10:06\nOnnea suuresta lukijamäärästä! Kahdella arvalla mukana. En juurikaan lue paperisia käsityölehtiä, joten sanon suosikeiksini Ullaneuleen ja Knittyn. :) Suosikkiväri noista on 05.\nSude 7 April 2012 at 10:24\nIlman muuta mukana arvonnassa ja kolmella arvalla. Suosikkilehteni taitaa olla tällä hetkellä Viron KÄSITYÖ. Siinä on aina uusia ideoita. Novitaan olen niin tympääntynyt , että lopetan kyllä koko tilauksen.\nMasentavin väri langoissa on harmaaseen taittuva vihreä, minulle pitää olla iloisia värejä :)\nLammas 7 April 2012 at 10:25\nMun suosikkilehteni on Novita, koska siinä on eniten malleja. Langoissa on monta kivaa väriä, mutta numero 11 on suosikkini. Osallistun arvontaan yhdellä arvalla.\nRiikka 7 April 2012 at 11:28\nKäsityölehdistä lemppari on varmaan novita, kun se tuossa tuli vasta tilattua. Mieluisin väri olisi 07, mutta muutkin kelpaavat. osallistun 3lla arvalla!\nKahviKaneli 7 April 2012 at 11:53\nHellou ja kiitos ihanasta arvonnasta, kuva on jo väriterapiaa!\nToiveeni olisi lanka nro 3.\nMukana kahdella arvalla lukijanasi ja kommentoimalla.\nKahviKaneli 12 April 2012 at 09:31\nJa se lehti..minulle tulee Moda, en tiedä onko se mieluisin..Novitan lehdistä tykkään kyllä.\nPeikkotyttö 7 April 2012 at 11:59\nKahdella arvalla mukana ja lempparilanka noist olis 12 :)\nHmm... Lempilehdekseni valitsen ehkä Modan...:)\nPirjo 7 April 2012 at 12:38\nKolmella arvalla mukana. Toiveeni olisi tuo lanka nro 10. Näyttää niin pirteän värikkäältä. Käsityölehdistä Englantilainen The Knitter on tällä hetkellä suosikkini. Ihania neuleohjeita pullollaan. Inhokkiväri on tässä aikojen saatossa kadonnut. Eli kaikkiin tuntuu löytyvän jokin mukava väri, johon voi yhdistää, että saa mieleisekseen =D\nPellavasydämen Mervi 7 April 2012 at 14:34\nKahdella arvalla mukana. Minulle kelpaa aina ja kaikki langat, mutta jos joku pitää valita, niin ehkäpä nro2. Tilattuna minulle tulee Suuri Käsityökerho ja Moda. Pidän Käsityökerho-lehdestä sen monipuolisuuden vuoksi. Vaikka jostain lehdestä ei yhtään sopivaa mallia löydykään, niin jonkun ajan perästä voi jo löytyäkin. Säästän kaikki lehdet, jo vuodesta -73. Irtonumeroita ostan silloin tällöin muistakin lehdistä, jos sattuu joku mielenkiintoinen malli olemaan. Novitastakin melkein kaikki tulee ostettua.\nLotta 7 April 2012 at 16:57\nKahdella arvalla mukana. :) Ja ihan silleen lempilempi lehtee ei ole mut suuri käsityö ja novita tällä hetkellä tulee.Ja nuista inhokki on nro.12. :D\nsadelikka 7 April 2012 at 19:20\n3 arvalla mukana. Ja tavoittelen tuota nro 12. Harmaasta juuri teen itselleni huivia joten sitä on jo. :D\nSuosikki lehti? Jaa,a. Moda tällä hetkellä.\nToinen lankakerä saa olla mitä vain. Kaikki kelepaa. :D\nHezku 7 April 2012 at 20:24\n2 arvalla mukana. Lanka väri numero 12. Ja lempi lehti on kyllä Novita. Toisela langalla ei ole väliä.\nMilukka 7 April 2012 at 21:58\nMukana olen 3 arvalla:)\nKäsityölehdistä on aika kirjava mielikuva, mutta sanotaan nyt että Novita on tällä hetkellä suosikki...\nKaikki värit näyttää kivoilta, mutta tuo 12 voisi olla aika mukava:)\nNipi 8 April 2012 at 00:30\nMukana yhdellä arvalla! Novita on suosikkilehti ja noista langoista 10 on ihana!!\nHenna73 8 April 2012 at 08:28\nSuosikkikäsityölehteni on Ottobre ja lanka nro 1 olis ihana. Inhokkilankavärit on mulla kaikki kirkuvan väriset mm. kirkkaanoranssi.\nTaina 8 April 2012 at 11:30\nvoi en ollut ihan sadas lukija 99, mutta lähellä oli :))) onnittelut huimasta lukija määrästä. Kahdella arvalla mukaan.. 7 numero on kaunis väri. Iloista kevään odotusta sinulle. Nukkekoti Jie\nKati 8 April 2012 at 11:41\nPakkohan mun oli sulle se satanen antaa, kun sopivasti oli 99 lukijaa. Eilen jo mietin liitynkö samantein lukijaksi, olen seurannu blogiasi jo useamman kuukauden. Jäin sitten miettimään tuota lankatoivetta ja... Eli kahdella lähden mukaan ja noista väreistä olisi tuo 09 se suosikki.\nSuosikki lehteä en osaa sanoa, en ole vuosiin tilannut yhtäkään lehteä kotiin. Menee enemmän sen mukaan missä on tarpeeksi kiinnostavaa sen nostan kaupassa ostoksiin. =)\nmustakissa 8 April 2012 at 12:45\nKahdella arvalla mukana! Suosikki lehti on tällä hetkellä varmaan Novitan sukkalehti, siinä on paljon toteuttamista odottavia ihanuuksia.\nJos onni potkii, ei langalla ole väliä, kunhan on iloisen kevään värejä!\nAnonymous 8 April 2012 at 15:05\nYhdellä arvalla tavoittelen lankaa numero yksi. Lempikäsityölehteni on Novita.\nenkulin käsityöt 8 April 2012 at 17:18\nMinäkin haluan mukaan ja tavoittelen numeroa 7\nMegi 8 April 2012 at 19:57\nYhdellä arvalla mukaan. Tämän hetkinen suosikkilehteni on Taito. Lempparivärejäni ovat liila ja luumu. Noista ehkä väri 07, mutta nuo liukuvärjätyt ovat aina vähän ylläreitä. Toista lankaa en osaa nyt nimetä. Ehkä jokin kesäinen lanka tai tiskirättiin hamppua, pellavaa tai muuta sellaista.\nLinda 9 April 2012 at 10:38\nHej! Jag vill också vara med (om jag minns rätt av vad jag läst förut på din blogg så kan du svenska - annars chansar jag - puhun kyllä vähän suomeakin, mutta...)!\nJag har länkat från min blogg http://lindas-hemligheter.blogspot.com och skall anmäla mig som läsare - så tre lotter tack! :)\nVore ju en perfekt namnsdagspresent - ja, vi har ju båda namnsdag den 15:e. :)\nJag hoppas på garn nr 12...\nLila 9 April 2012 at 18:01\nKahdella arvalla mukana :) Langalla ei niinkään väliä kunhan siinä on villaa :D\nSuosikkilehteni on varmaan tälläå hetkellä Moda.\nseijap 9 April 2012 at 20:01\nKahdella arvalla mukana. Suosikki lehteni olisi varmaan tällä hetkellä viron käsityölehti.\nLanka, joka voisi olla minun olisi väri 01, inhokki värejä ovat oranssit.\nVillasukat ja pipa 9 April 2012 at 23:32\nMä en oikeen tiedä mikä mun suosikki käsityölehti on, tällä hetkellä postilaatikkoon kilahtaa Novitaa ja Modaa. Suurta käsityölehteäkin olen tilannut, samoin kuin ottobrea.\nEhkä noista Moda vie voiton. Mä kuitenkin itse toivoisin suomalaiseen käsityökulttuuriin lisää lehtiä. Ja ehkä joku painotalo/kustantamo (tai kuka näistä nyt vastaa) voisi yrittää saada vogue knittingiä ja muita ulkkislehtiä suomeks käännettäviksi :)\nLea P 10 April 2012 at 19:27\n1 arpa, värillä ei väliä, saat itse valita.\nSuosikkilehti taitaa tällä hetkellä olla Taito, kakkosena virolainen Käsityö.\nTiaida 11 April 2012 at 14:36\nYhdellä arvalla mukaan. Suosikkivärini noista on 03, eikä inhokkiväriä lainkaan.\nSuosikkilehtinä Novita ja Moda.\nPirena 11 April 2012 at 15:46\nKahdella arvalla, linkitän myös omassani.\nNuo langathan ovat kauniita kaikki, mutta oikeasti en oikein välitä harmaasta ja ruskeasta. Suosikkilehti vaikka Moda.\nOma blogini on vuodatuksen puolella; Pirena.\nKommentoin siis google-tilini kautta.\nKangaskasa 11 April 2012 at 17:20\nKiva arvonta :) Kahdella arvalla mukana, ja väri nro 5 näyttää ihanalle (tosin niin kaikki muutkin). Suosikkilehdeksi laitan Suuri käsityölehti ja Novita.\nEeva 11 April 2012 at 17:30\nHei! Todella kivoja neuleita sinulla! Osallistun arvontaan kahdella arvalla. Liityin lukijaksi ja tällä hetkellä suosikki käsityölehteni on Novitan neulelehti.\nOmppumato 11 April 2012 at 17:48\nMukana tosi kivasssa arvonnassa. Suosikki on 10 ja inhokkia ei olekaan.\nSuosikki käsityölehteni on Novita, josta tuleekin tehtyä aika usein käsitöitä.\nknea 11 April 2012 at 19:28\nYhdellä arvalla mukana. Väri 9 miellyttää noista eniten. Paperilehtiä en juurikaan lue (Novita nyt tosin tulee), mutta nettilehdistä Knittystä löytyy usein tosi kauniita malleja.\nMatonkude 11 April 2012 at 19:46\nUuden uutukainen lukijasi lähtee arvontaan mukaan kahdella arvalla!\nJokuaika sitten ostin irtonumerona Käsityölehden, joka olikin naapurimaan Viron oma. Siitä bongasin ainakin yhden laukun ohjeen, joten se olkoon sitten suosikkini.\nLankasuosikki olisi numero 11 ja kaikista iloisista väreistä pidän.\nMammutti 12 April 2012 at 10:05\n02 Olisi kaunis värinen lanka. Arvalla mukaan tavoittelemaan ja jos onni potkii, niin toisen langan värillä ei niin väliä.\nAnneHelena 12 April 2012 at 15:20\nKahdella arvalla mukaan ja uutena lukijana myös.\nSuosikki käsityölehti on Novita ja lankasuosikkini numero 7\nKerstin 12 April 2012 at 19:09\nHej! Jag hittade din blogg tack vare RAvelry och att du "favvat" ett av mina projekt. Jag läste att ditt modersmål var svenska så jag skriver på svenska. Jag läser många handarbetstidningar, på svenska, finska och engelska, för tillfället är min favorit Suuri Käsityölehti, därför att jag just nu hittat flere "måste göras snart"-projekt än t.ex i Novita-tidningen. Också i engelska Simply Knitting har jag hittat flere projekt jag gjort. Roligt att testa hur man klarar beskrivningar på olika språk. Jag sku gärna göra reklam för din blogg om jag bara hade en egen, men det har jag inte. Min garnfavorit är nr 3. .... ser att min dotter hittat hit före mej, haha, ni heter Linda båda två, så grattis i förväg på namnsdagen som är i söndag!\nPirjo-Riitta 13 April 2012 at 14:47\nHeh, sain 2 arpaa, aloin nääs lukijaksesi!\nModasta ehkä tykkään, vaikka sorrun tilaamaan muitakin kotimaisia aina välillä.\nEn osaa sanoa, mitä lankaa haluaisin, ehkä toisen kerän samaa..\nsinisukka 13 April 2012 at 18:57\nHei ja onnea blogillesi!\nKivoja lankoja kaikki, mutta jos onni suosii niin nro 10 on toiveeni! Mukana yhdellä arvalla :)\nSuosikkilehteni on Taito.\nlentoemo 14 April 2012 at 16:34\nLanka nro 12 näyttää ihanan väriseltä. Sitä kohti siis... yhdellä arvalla. Niin se suosikkilehti taitaa olla Suuri Käsityölehti.\nkiiu 14 April 2012 at 19:23\nLangoissa tykkään kirkkaista väreistä, pastellisävyt eivät juuri innosta. Lehdistä tulee luettua Taito-lehteä.\nensu 14 April 2012 at 20:04\nTulen mukaan arvontaan yhdellä arvalla. Lankanro 1 näyttää ihanalle, tykkään harmaasta, mustasta ja luonnonvalkoisesta. Eniten tulee luettua Modaa.\ntiiti66 14 April 2012 at 21:55\nOlen arvonnassa mukana yhden arvan voimin. Langoista yläpuolella nro 12 on suosikkini, muutenkin pidän vihreän sävyistä. Käsityölehdissä minulla ei ole suosikkia, vaan selailen kannen perusteella mitä milloinkin. Pidän lehdistä, joissa on monipuolisesti kädentaitoja laidasta laitaan, ei pelkästään neulomista, kutomista ja virkkaamista.\nahle 15 April 2012 at 16:47\nMinulla ei ole mitään suosikkikäsityölehteä; nykyään poimin ideat ja ohjeet blogimaailmasta pääosin. Silloin tällöin käyn selailemassa kirjaston valikoiman, silloin aloitan niistä lehdistä missä on monenlaista väkertämistä mahdollisimman monipuolisesti; esimerkiksi Taito-lehti. Hienot värit noissa langoissa. Nro 3 luontaisessa vaatimattomuudessaan kaikkien sateenkaarenvärien keskellä on suosikkini.\nsirkkuli 15 April 2012 at 16:50\nMukana arvonnassa kahdella arvalla. Suosikkini on numero 10


- kesäkuuta 26, 2009\nLeppoisa purjehdus auringonpaahteessa, peräköydestä uiden, lounastellen ja kesäpäivää viettäen. Ei olisi malttanut lopettaa, mutta Tuulan kello kuudeksi varaama pyykkivuoro kutsui käynnistämään volvon loppumaileille. Rantauduttu tasan 18, pyykkipussi vaan kainaloon. Hieno päivällinen nautittiin sataman ravintolassa. Henkilökunta kaatoi kapteenin päälle sekä kuohuviinit että punkkarit, mikä vaan tuntui ilahduttavan miehistöä.\nGeoTagged, [N60.39280, W22.12616]Meriprinsessat ot...\nGeoTagged, [N60.11015, W21.59953]\nBjörkö Saaristomeren helmi?\nTuuli loppui Norrskärstenillä ja motorismo alkoi.\nJurmosta kohti Utöä\nYxkäristä kohti Jurmoa\nUutta miehistöä Långnäsistä\nPaikka kartalla, [N59.82093, W22.41232]\nPaikka kartalla, [N59.82078, W22.41177]\nHankon läntinen selkä\nNopeus leppeässä sivumyötäisessä 6 solmua. Lounaak...\nSelina lähti länteen


Delfiiniemo ja poikaset 41463 bayala® | Schleich GmbH\nThank you for your interest in "Delfiiniemo ja poikaset".\nMeamaressa on aivan erityisiä delfiinejä. Niiden iho kimaltelee kuin se olisi päällystetty timanttipölyllä. Katso, kuinka delfiiniäiti uiskentelee delfiinivauvansa kanssa. Kuinka suloisia ne ovatkaan. Tule mukaan lumoavaan delfiinilaguuniin!\n19 x 6,8 x 11,5cm (L x S x K)\n1x delfiini, 2x delfiinin poikanen, 1x koralliriutta, 1x levärengas\nDelfiini voidaan valjastaa kuninkaallisen simpukkavaunun eteen!\nMerenneito pysyy varmasti delfiinin selässä integroidun magneetin ansiosta!\nDelfiini voi pitää rengasta suussa!\nLaguunin hiekan timanttipöly saa Meamaren delfiinit hohtamaan maagisesti.


Linjaukset 27.1.2021 - Lentopalloliitto\nTässä päivitetty tilanne koronarajoitusten vaikutuksista Lentopalloliiton alaiseen toimintaa. Viimeisin päivitys tehty junioripelien suhteen maanantaina 8.2.2021\nOlympiakomitean linjaukset aikuisten harrastustoiminnasta, aikuisten kilpa- ja huippu-urheilusta sekä lasten ja nuoren toiminnasta 27.1.2021\nMestaruusliiga jatkuu sarjaohjelman mukaisesti viranomaisohjeita noudattaen.\nRunkosarja jatkuu otteluohjelman mukaisesti 28.3 saakka\nPuolivälierät 4.4, 10.4 ja tarvittaessa 11.4\nVälierät pelataan 18.4, 24.4 ja tarvittaessa 25.4.\nFinaalit pelataan 2.5, 8.5 ja tarvittaessa 9.5\nNaisten 1-sarjan osalta A-ikäisten finaaliviikonloppu (24.-25.4) pidetään taukoa, jonka takia puolivälierät pelataan vain yhtenä otteluna\nPudotuspelien rytmi on seuraava:\nPuolivälierävaihe pelataan yhtenä otteluna 2.-5.4\nVälierät pelataan 10.4, 17.4 ja tarvittaessa 18.4.\nNaisten 2-sarjan ylemmät jatkosarjat jatkuvat paikkakuntakohtaisten rajoitusten puitteissa, heti kun pelaaminen on mahdollista.\nYlempää jatkosarjaa voidaan pelata 11.4 saakka.\nToukokuun aikana pelataan pudotuspelit joko turnausmuotoisina tai kutistetuin ottelumäärin\nTästä laitetaan joukkueille kyselyt maaliskuun.\nKotiotteluiden päivittäminen voidaan hoitaa omatoimisesti tulospalveluun, mutta niistä tulee aina tiedottaa sähköpostitse vastustajaa ja liiton toimistoa. Haluttaessa ottelut voidaan myös päivittää liiton kilpailutoimiston kautta lähettämällä tarvittavat tiedot sähköpostiin jari.lankinen (at) lentopalloliitto.fi.\nKilpailuryhmän aiemmin tekemän päätöksen mukaan, joukkueet voivat luovuttaa otteluita koronatilanteen niin vaatiessa ilman mitään sanktioita. Mahdollisista luovutuksista tulee aina erikseen ilmoittaa kilpailutoimistoon.\nNaisten alempi 2-sarja\nNaisten 2-sarjan alemmat noususarjat jatkuvat paikkakuntakohtaisen rajoitusten puitteissa, heti kun pelaaminen on mahdollista.\nNoususarjoja on mahdollisuus pelata 23.5 saakka.\nKotiotteluiden päivittäminen voidaan hoitaa omatoimisesti, mutta niistä tulee aina tiedottaa sähköpostitse vastustajaa ja liiton toimistoa. Haluttaessa ottelut voidaan myös päivittää liiton kilpailutoimiston kautta lähettämällä tarvittavat tiedot sähköpostiin jari.lankinen (at) lentopalloliitto.fi.\nMiesten 2-sarjan runkosarjat jatkuvat paikkakuntakohtaisten rajoitusten mukaisesti 28.3 saakka\nHuhtikuussa siirrytään pudotuspeleihin, joiden pelitapa päätetään maaliskuun alussa Kilpailuryhmän seuraavassa kokouksessa.\nVaihtoehtoina turnaustyyppinen pelaaminen tai vähennetty pudotuspelimäärä. Tästä pyydetään maaliskuun aikana joukkueilta mielipiteet.\nKotiotteluiden päivittäminen voidaan hoitaa omatoimisesti, mutta niistä tulee aina tiedottaa sähköpostitse vastustajaa ja liiton toimistoa. Haluttaessa ottelut voidaan myös päivittää liiton kilpailutoimiston kautta lähettämällä tarvittavat tiedot sähköpostiin jari.lankinen ( at) lentopalloliitto.fi.\nKilpailuryhmä päätti keskeyttää A-C-ikäisten valtakunnallisen poolipelaamisen aina maaliskuun 20.päivään saakka. Päätös perustuu tämän hetkisen harjoittelu- ja kilpailurajoitusten merkittävään eriarvoisuuteen valtakunnan tasolla. Seurojen harjoittelumahdollisuudet vaihtelevat suuresti tällä hetkellä, joten kilpailuryhmä katsoi viisaammaksi keskeyttää kilpailutoiminnan ja samalla siirtää lopputurnaukset toukokuulle. Käytännössä tämä tarkoittaa yhden poolivaiheen poisjäämistä.\nTästä poikkeuksena on A-nuorten 3.poolivaiheen (23.1) pelaamatta jääneet turnaukset, joita joukkueet voivat mahdollisuuksien mukaan pelata 27.3 saakka.\nLoppukauden aikataulu A-C-ikäisten osalta on seuraava:\nC-ikäisten 3. poolivaihe (6.2) siirtyy pelattavaksi 4. poolivaiheen (20.3) paikalle, josta joukkueet jatkavat välieriin (10.4). Finaaliturnaus 22.-23.5\nB-ikäisten 3. poolivaihe (13.2) siirtyy pelattavaksi 4. poolivaiheen (27.3) paikalle, josta joukkueet jatkavat välieriin (17.4). Finaaliturnaus 15.-16.5


Vatajanjärvi – Wikipedia\nKoordinaatit: 62°08′38″N, 22°55′59″E\nKoordinaatit 62°08′38″N, 22°55′59″E\nPinnankorkeus 137,3 m \nRantaviiva 4,564 km \nPinta-ala 0,70401 km² \nValuma-alue 95,9 km² \nVatajanjärvi  on Pirkanmaalla Parkanossa Vatajankylän ja Luomankylän välissä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vatajanjärvi on osa Vatajanjoen valuma-aluetta ja sen alin järvi, josta lyhyt Vatajanjoki saa alkuunsa.\nJärven pituus on 1,4 kilometriä, leveys 800 metriä ja sen pinta-ala on 70 hehtaaria. Se sijaitsee Kuivasjärven ja Ylinenjärven välisellä peltoalueella, jossa sijaitsevat Vatajankylä ja Luomankylä. Pääaosa siitä vedestä, joka laskee pois Vatajanjokea myöten, tulee Ylinenjärvestä Isonahonjokea myöten. Järveen laskee lounaasta ja lännestä soilta viisi metsäojaa ja yksi pelto-oja. Pohjoisesta ja idästä siihen laskee kaksi lyhyttä pelto-ojaa ja pitkä metsäoja lähisoilta. Yksi ojista laskee Kakkurilammesta, joka on melkein tyhjiin laskettu lampi järven länsipuolelta. Järvellä on yksi saari, joka sijaitsee ruohottuneen pohjoispään kaislikossa. Rantaviivan pituus on 4,6 kilometriä. Rannoille on jätetty suojavyöhykkeet, mutta suurin osa rannoista ovat peltomaan äärellä. Lounaispuolella metsät reunustavat rantoja. Järven lähiympäristössä sijaitsee kymmenen maatilaa ja yli kymmenen vapaa-ajan asuntoa. Niille pääsee valtatieltä 3 lähtevältä yhdystieltä 13327 ja siitä haarautuvilta kyläteiltä.\nVanhassa 1800-luvulla piirretyssä Parkanon pitäjänkartassa Vatajanjärven rantaviiva kulkee paikoin eri lailla kuin nykyään. Järvellä ei tuolloin ollut vielä saaria, jollainen sillä on nykykartoissa. Myös Kakkurinlammen rantaviiva oli silloin monipolvisempi ja se on varmasti kasvamassa umpeen. Vaikka järvenlaskusta ei ole löytynyt dokumenttia, kielivät vuoden 1959 painetussa peruskartassa olevat vesijättömiden tonttirajat sellaisesta. Vuoden 1985 peruskartassa näkyy pohjoispäässä kaksi uutta saarta. Itärantaan on rakennettu pitkä pengertie kaislikon reunaan asti. Vuoden 1992 kartalla tilanne on säilynyt samana. Nykykartan mukaan rantojen ruohottuminen on pakottanut rantojen ruoppauksiin, jotta avovesi uolttuisi rannalle asti. Näin on tehty länsirannalla ja sen lähellä joen suussa, eteläpäässä ja pohjoispäässä.\n↑ a b c d e f Vatajanjärvi, Parkano (sijainti maastokartalla) Karttapaikka. Helsinki: Maanmittauslaitos. Viitattu 14.9.2019.\n↑ Länsi-Suomen Ympäristövirasto: Alkkian turvetuotantoalueen ympäristölupahakemus ja toiminnan aloittaminen laajennusalueen osalta muutoksenhausta huolimatta, Parkano ja Karvia, 2004\n↑ Arkistolaitos: Parkanon pitäjänkartta, (2212 07 Ia.* -/- -), 1840-1870-luku\n↑ Peruskartta 1:20 000. 2212 07 Kuivasjärvi. Helsinki: Maanmittaushallitus, 1959. Kartan verkkoversio Maanmitauslaitoksen vanhat painetut kartat -palvelussa (jpg) (viitattu 14.2.2016)\n↑ Peruskartta 1:20 000. 2212 07 Kuivasjärvi. Helsinki: Maanmittaushallitus, 1985. Kartan verkkoversio Maanmitauslaitoksen vanhat painetut kartat -palvelussa (jpg) (viitattu 14.2.2016)\n↑ Peruskartta 1:20 000. 2212 07 Kuivasjärvi. Helsinki: Maanmittaushallitus, 1992. Kartan verkkoversio Maanmitauslaitoksen vanhat painetut kartat -palvelussa (jpg) (viitattu 14.2.2016)\nNoudettu kohteesta ”https://fi.wikipedia.org/w/index.php?title=Vatajanjärvi&oldid=18411156”\nSivua on viimeksi muutettu 14. syyskuuta 2019 kello 15.01.


Kelly Osbourne: ”Eikö se ole jokaisen tytön unelma?” – Stara\nKelly Osbourne: ”Eikö se ole jokaisen tytön unelma?”\nViihdeuutiset 11.2.2013, 10:00 · Anna Poikkimäki\nRocktähti Ozzy Osbournen tytär Kelly Osbourne on ollut jo pidemmän aikaa suhteessa vegaani-poikaystävänsä Matthew Mosshartin kansssa. Taannoin neito kiitteli rakastaan myös dieettiavusta 30 kilon painonpudotuksessa.\nNyt 28-vuotias Kelly Osbourne on kertonut suurimmasta haaveestaan. Lilahiuksinen kaunotar on viihtynyt Matthewinsa kanssa niin tiiviisti, että hän toivoo saavansa mieheltä pian sormuksen sormeen.\n– Eikö se ole jokaisen tytön unelma? Synnyt ja päätät, että haluat mennä naimisiin, kommentoi Kelly OK!-lehdelle.\nPariskunnan huhutaan menneen salaisesti kihloihin ennen joulua. Kellyn mielestä asioille ei ole mitään kiirettä. Hänen mukaansa sitoutumisen seuraava askel ”tapahtuu, kun se tapahtuu”. Tähden mukaan paras tulevaisuuden skenaario on se, jos häntä ei enää nähdä sinkkuna.


Blogi | Poliisiblogi\nPoliisista, päivää! Kirjoitamme poliisiblogeissa turvallisuuteen liittyvistä teemoista. Lue ja kommentoi täällä tai Twitterissä!\nVauhtia ja vaarallisia tilanteita »\nHannu Kautto • 1.10.20\n0 kommenttia | 1\n”Karu viikko liikenteessä jatkuu: eilen auto törmäsi puimuriin ja nyt henkilöauto päin rekkaa, molemmissa menehtyi ihminen… ” Näin avasi Poliisihallituksen johtovalmiudessa ollut kollega skype-keskustelun syyskuun alkupuolella, kun olin ollut tehtävässäni Poliisihallituksen liikenneturvallisuuden vastuualueella pari päivää. Tästä kehkeytyi keskustelu, jossa kävimme lyhyesti läpi viimeaikojen tapahtumia liikenneturvallisuuteen liittyen ja siitä kummunneeseen julkiseen keskusteluun. Erityisesti keskustelun keskiössä ovat – Lue lisää\nNuorisoryhmän tutkinnanjohtaja avaa poliisin roolia alle 15-vuotiaiden kiusaamistapauksissa »\nHelsingin rikostutkinta • 29.9.20\nMediassa on taas kerran virinnyt keskustelu koulukiusaamisesta ja miten siihen tulisi reagoida eri tahojen toimesta. Poliisilla on koulukiusaamisessa oma roolinsa, etenkin kun miltei kaikki koulukiusaamisen alle luettava toiminta täyttää yleensä jonkin rikoksen tunnusmerkistön. Poliisin puuttumismahdollisuudet vain eroavat radikaalisti sen mukaan, onko epäilty täyttänyt jo 15 vuotta vai ei. Tässä kirjoituksessa kohdistan huomioni jo tapahtuneen rikoksen – Lue lisää\nKoulussa rikoksen tekevä voi jäädä ilman rikosoikeudellisia seuraamuksia »\nTimo Kilpeläinen • 25.9.20\n0 kommenttia | 32\nKouluissa tapahtuneet pahoinpitelyt ovat puhuttaneet viime päivinä. Eivätkä ensimmäistä kertaa. Pääviesti on ollut selkeä. Kiusaaminen voi olla rikos ja täysin tuomittavaa. Tasavallan presidenttikin edellytti vastuun kantamista niin nuorilta itseltään kuin kodeiltakin. Maailma on vuosituhannen alusta muuttunut selvästi ja muutos heijastuu myös koulumaailmaan. Vielä vuonna 2003 ei ollut sosiaalista mediaa, jossa olisi voinut katsoa tai levittää – Lue lisää\nEIT: Oikeus elämään, ei aseisiin »\nSeppo Kolehmainen • 23.9.20\n0 kommenttia | 9\nEuroopan ihmisoikeustuomioistuimen (EIT) mukaan ampuma-ase muodostaa niin suuren riskin ihmisen elämälle, että viranomaisella on erityisen suuri velvollisuus huolehtia tämän oikeuden toteutumisesta. Näkemyksen voi tiivistä muotoon: Kenenkään harrastus ei ole tärkeämpi kuin toisen henki ja terveys. Kenelläkään ei ole subjektiivista oikeutta saada asetta. Euroopan ihmisoikeustuomioistuin antoi Suomelle langettavan tuomion, kun se ei pystynyt turvaamaan Kauhajoen koulusurmien – Lue lisää\nTiedon, analyysin ja analytiikan hyödyntämisen tarve poliisissa – ilmeinen ja suuri? »\nMika Sutela • 15.9.20\nPoliisi on moderni viranomainen, joka pitää huolta suomalaisten turvallisuudesta. Poliisi kehittää toimintaansa voidakseen palvella kansalaisia entistä paremmin ja tehokkaammin. Poliisin toiminta perustuu tietojohtoisuuteen, mikä edellyttää, että päätöksenteko perustuu analysoituun tietoon. Poliisissa pyritään analyysin ja analytiikan avulla ennakoimaan ja tunnistamaan turvallisuusuhkia, rikoksia ja liikenneonnettomuuksia sekä kohdistamaan niukkoja resursseja oikein. Niukkojen resurssien aikakaudella tietoa on entistä tärkeämpää – Lue lisää\nIhmiskaupan uhriksi voi joutua kuka tahansa – myös Suomessa »\nHelsingin rikostutkinta • 15.9.20\n0 kommenttia | 14\nTermi ”ihmiskauppa” tuo ensin mieleen 1800-luvun orjatorit Afrikassa, joissa myytävillä orjilla oli kahleet ja ruoskat viuhuivat ilmassa. Suomen rikoslain mukainen ihmiskaupparikos on kuitenkin paljon muuta. Moderneja tyyppiesimerkkejä ovat ulkomaisten naisten pakottaminen tai painostaminen seksityöhön Suomessa ja työvoiman väärinkäyttäminen niin kutsutuissa etnisissä ravintoloissa. Kuluneen vuoden aikana olen kuitenkin itse varsin kouriintuntuvasti oppinut, että ihmiskauppaa voi olla – Lue lisää